cyanic-selkie/wikianc huggingface dataset:
ന്യൂറോളജി
ഓവർലാപ്പിംഗ് ഏരിയകൾ
ഓവർലാപ്പുകൾ ഓരോ രാജ്യത്തിനും വ്യത്യസ്തമാണ്. അക്യൂട്ട് ഹെഡ് ട്രോമയെ മിക്കപ്പോഴും ന്യൂറോ സർജനുകൾ ചികിത്സിക്കുന്നു, അതേസമയം ഹെഡ് ട്രോമയുടെ സീക്വലെ ന്യൂറോളജിസ്റ്റുകൾ അല്ലെങ്കിൽ  റീഹാാബിലിറ്റേഷൻ മെഡിസിൻ വിദഗ്ധർ ചികിത്സിച്ചേക്കാം. സ്ട്രോക്ക് കേസുകൾ പരമ്പരാഗതമായി ഇൻ്റേണൽ മെഡിസിൻ അല്ലെങ്കിൽ ഹോസ്പിറ്റലിസ്റ്റുകൾ കൈകാര്യം ചെയ്യുന്നുണ്ടെങ്കിലും, വാസ്കുലർ ന്യൂറോളജിയുടെയും ഇന്റർവെൻഷണൽ ന്യൂറോറാഡിയോളജിയുടെയും ആവിർഭാവം സ്ട്രോക്ക് സ്പെഷ്യലിസ്റ്റുകൾക്ക് പ്രത്യേക ആവശ്യം സൃഷ്ടിച്ചു. ജോയിന്റ് കമ്മീഷൻ- സർട്ടിഫൈഡ് സ്ട്രോക്ക് സെന്ററുകൾ സ്ഥാപിക്കുന്നത് പല പ്രാഥമിക, തൃതീയ, ആശുപത്രികളിലും സ്ട്രോക്ക് കെയറിൽ ന്യൂറോളജിസ്റ്റുകളുടെ പങ്ക് വർദ്ധിപ്പിച്ചു. നാഡീവ്യൂഹത്തെ ബാധിക്കുന്ന പകർച്ചവ്യാധികൾ പകർച്ചവ്യാധിയിൽ വിദഗ്ദ്ധരായവർ ചികിത്സിക്കുന്നു. തലവേദനയുടെ മിക്ക കേസുകളും ജനറൽ പ്രാക്ടീഷണർമാർ നിർണ്ണയിക്കുകയും ചികിത്സിക്കുകയും ചെയ്യുന്നു. അതുപോലെ, സയാറ്റിക്കയുടെ മിക്ക കേസുകളും ജനറൽ പ്രാക്ടീഷണർമാർ ചികിത്സിക്കുന്നു, എന്നിരുന്നാലും അവരെ ന്യൂറോളജിസ്റ്റുകൾ അല്ലെങ്കിൽ സർജന്മാർ (ന്യൂറോ സർജൻ അല്ലെങ്കിൽ ഓർത്തോപെഡിക് സർജൻ) എന്ന് വിളിക്കാം. പൾമോണോളജിസ്റ്റുകളും സൈക്യാട്രിസ്റ്റുകളും ഉറക്ക തകരാറുകൾ ചികിത്സിക്കുന്നു. സെറിബ്രൽ പാൾസി തുടക്കത്തിൽ ശിശുരോഗവിദഗ്ദ്ധരാണ് ചികിത്സിക്കുന്നത്, എന്നാൽ രോഗി ഒരു നിശ്ചിത പ്രായത്തിലെത്തിയ ശേഷം പരിചരണം മുതിർന്ന ന്യൂറോളജിസ്റ്റിലേക്ക് മാറ്റാം. ഫിസിക്കൽ മെഡിസിനിലും റീഹാബിലിറ്റേഷൻ മെഡിസിനിലും വിദഗ്ദ്ധരായവർ ന്യൂറോ മസ്കുലർ രോഗങ്ങളുള്ള രോഗികളെ ഇലക്ട്രോ ഡയഗ്നോസ്റ്റിക് പഠനങ്ങൾ (നീഡിൽ ഇ.എം.ജി, നാഡി-ചാലക പഠനങ്ങൾ), മറ്റ് ഡയഗ്നോസ്റ്റിക് ഉപകരണങ്ങൾ എന്നിവ ഉപയോഗിച്ച് ചികിത്സിക്കാം. യുണൈറ്റഡ് കിംഗ്ഡത്തിലും മറ്റ് രാജ്യങ്ങളിലും, പാർക്കിൻസൺസ് രോഗം, ഹൃദയാഘാതം, ഡിമെൻഷ്യ, അല്ലെങ്കിൽ ഗെയ്റ്റ് ഡിസോർഡേഴ്സ് എന്നിവയുൾപ്പെടെയുള്ള ചലന വൈകല്യങ്ങൾ പോലുള്ള പ്രായമായ രോഗികൾ നേരിടുന്ന പല അവസ്ഥകളും പ്രധാനമായും ചികിത്സിക്കുന്നത് ജെറിയാട്രിക് മെഡിസിൻ വിദഗ്ധരാണ്.
ക്ലിനിക്കൽ ന്യൂറോ ഫിസിയോളജിയുമായുള്ള ബന്ധം
അമേരിക്കൻ ഐക്യനാടുകൾ, ജർമ്മനി തുടങ്ങിയ ചില രാജ്യങ്ങളിൽ, ന്യൂറോളജിസ്റ്റുകൾ ക്ലിനിക്കൽ ന്യൂറോ ഫിസിയോളജി, ഇ.ഇ.ജിയുടെയും ഇൻട്രോ ഓപ്പറേറ്റീവ് മോണിറ്ററിംഗിന്റെയും മേഖല, അല്ലെങ്കിൽ ഇലക്ട്രോ ഡയഗ്നോസ്റ്റിക് മെഡിസിൻ, നാഡി ചാലക പഠനങ്ങൾ, ഇ.എം.ജി, എന്നീ ഉപവിഭാഗങ്ങളിൽ വൈദഗ്ദ്ധ്യം നേടാം. മറ്റ് രാജ്യങ്ങളിൽ, ഇത് ഒരു ഓട്ടോനോമസ് സ്പെഷ്യാലിറ്റിയാണ് (ഉദാ. യുണൈറ്റഡ് കിംഗ്ഡം, സ്വീഡൻ, സ്പെയിൻ).
സൈക്യാട്രിയുമായുള്ള ഓവർലാപ്പ്
മാനസികരോഗങ്ങൾ കേന്ദ്ര നാഡീവ്യവസ്ഥയെ ബാധിക്കുന്ന ന്യൂറോളജിക്കൽ ഡിസോർഡേഴ്സ് ആണെന്ന് പലരും വിശ്വസിക്കുന്നുണ്ടെങ്കിലും, പരമ്പരാഗതമായി അവയെ പ്രത്യേകമാായി തരംതിരിച്ച് സൈക്യാട്രിസ്റ്റുകൾ ആണ് ചികിത്സിക്കുന്നത്.
അവലംബം
വർഗ്ഗം:ന്യൂറോളജി
ഫേസ്ബുക്ക് മെസഞ്ചർ
ഇന്റർനെറ്റിലൂടെ സന്ദേശങ്ങൾ കൈമാറാനുള്ള ഒരു ആപ്പും സംവിധാനവുമാണ് ഫേസ്ബുക്ക് മെസഞ്ചർ അഥവാ മെസഞ്ചർ. 2008 - ൽ ഫേസ്ബുക്ക് ചാറ്റ് എന്ന പേരിൽ ആരംഭിച്ച ഈ സംവിധാനം, 2010 - ൽ നവീകരിക്കാൻ തീരുമാനിക്കുകയും പിന്നീട് 2011 ഓഗസ്റ്റ് മാസം മുതൽ സ്വതന്ത്രമായുള്ള ആൻഡ്രോയ്ഡ്, ഐ.ഓ.എസ് ആപ്പുകൾ പുറത്തിറക്കുകയും ചെയ്തു. ഏതാനും വർഷങ്ങൾക്കു ശേഷം ഫേസ്ബുക്ക് തന്നെ വിവിധ ഓപ്പറേറ്റിങ് സിസ്റ്റങ്ങൾക്കായി പുതിയ ആപ്പുകൾ പുറത്തിറക്കുകയും മെസഞ്ചറിനു തന്നെ ഒരു വെബ്സൈറ്റ് ഇന്റർഫേസ് രൂപപ്പെടുത്തുകയും തുടർന്ന് മെസേജിങ് സംവിധാനത്തെ പ്രധാന ഫേസ്ബുക്ക് ആപ്പിൽ നിന്നും വേർപെടുത്തുകയും ചെയ്തിരുന്നു. ഇതിനെത്തുടർന്ന് ഉപയോക്താക്കൾക്ക് മെസേജിങ് സംവിധാനം ഉപയോഗിക്കുണമെങ്കിൽ ഒന്നുകിൽ വെബ് ഇന്റർഫേസ് ഉപയോഗിക്കുകയോ അല്ലെങ്കിൽ മെസഞ്ചർ ആപ്പ് ഉപയോഗിക്കുകയോ ചെയ്യണമെന്നും ഫേസ്ബുക്ക് അറിയിച്ചിരുന്നു.
ഉപയോക്താക്കൾക്ക് സന്ദേശങ്ങൾ, ചിത്രങ്ങൾ, വീഡിയോകൾ, സ്റ്റിക്കറുകൾ, ഓഡിയോ, മറ്റ് ഫയലുകൾ, മറ്റ് ഉപയോക്താക്കളുടെ മെസേജുകൾക്കുള്ള മറുപടി എന്നിവ ഫേസ്ബുക്ക് മെസഞ്ചർ സംവിധാനം ഉപയോഗിച്ച് അയയ്ക്കാൻ സാധിക്കും. നിലവിൽ മെസഞ്ചർ, വോയിസ്, വീഡിയോ കോളിംഗ് സംവിധാനത്തെയും പിന്തുണയ്ക്കുന്നുണ്ട്. സ്വതന്ത്രമായ ഫേസ്ബുക്ക് മെസഞ്ചർ ആപ്പ് ഒന്നിലധികം അക്കൗണ്ടുകൾ ഉപയോഗിക്കുന്നതിനെയും ഉപയോക്താവിന് തീരുമാനിക്കാൻ കഴിയുന്ന തരത്തിലുള്ള എൻഡ്-ടു-എൻഡ് എൻക്രിപ്ഷൻ സംവിധാനത്തെയും വിവിധ ഗെയിമുകളെയും പിന്തുണയ്ക്കുന്നുണ്ട്.
ചരിത്രം
2008 മാർച്ചിൽ ഫേസ്ബുക്കിൽ തന്നെ പുതിയ ഇൻസ്റ്റന്റ് മെസേജിങ് സംവിധാനങ്ങൾ സൃഷ്ടിക്കാനുള്ള പരിശ്രമങ്ങൾ നടത്തിയതിനു ശേഷം, 2008 ഏപ്രിലിൽ ഫേസ്ബുക്ക് ചാറ്റ് എന്ന പേരിൽ മെസേജിങ് സംവിധാനം എല്ലാ ഉപയോക്താക്കൾക്കും ഫേസ്ബുക്ക് ലഭ്യമാക്കിത്തുടങ്ങി. 2010 നവംബറിൽ ഈ സംവിധാനത്തെ നവീകരിച്ച ഫേസ്ബുക്ക്, തുടർന്ന് 2011 മാർച്ചിൽ തന്നെ ഗ്രൂപ്പ് മെസേജിങ് സർവീസ് ആയ ബെലൂഗയെ വാങ്ങുകയും ചെയ്തു. ബെലൂഗയുടെ മറ്റ് സേവനങ്ങൾ കൂടി പ്രയോജനപ്പെടുത്തിക്കൊണ്ടാണ് ഫേസ്ബുക്ക് സ്വന്തമായി തയ്യാറാക്കിയ സ്വതന്ത്രമായ ഐ.ഒ.എസ്, ആൻഡ്രോയ്ഡ് ആപ്പുകൾ 2011 ഓഗസ്റ്റ് 9 - ാം തീയതി ഔദ്യോഗികമായി പുറത്തിറക്കിയത്. തുടർന്ന് 2011 ഒക്ടോബറിൽ ബ്ലാക്ക്ബെറി ഫോണുകൾക്കു വേണ്ടിയും ഒരു പതിപ്പ് ഫേസ്ബുക്ക് പുറത്തിറക്കി. 2014 മാർച്ചിൽ വിൻഡോസ് ഫോണുകൾക്കായുള്ള ഒരു പുതിയ ആപ്പും ഫേസ്ബുക്ക് പുറത്തിറക്കുകയുണ്ടായി. എന്നാൽ ഈ ആപ്പിൽ വോയിസ് മെസേജിങ് സംവിധാനവും ചാറ്റ് ഹെഡ് സംവിധാനവും ഉൾപ്പെടുത്തിയിട്ടില്ലായിരുന്നു. 2014 ഏപ്രിലിൽ, പ്രധാന ഫേസ്ബുക്ക് ആപ്പിൽ നിന്നും മെസേജിങ് സംവിധാനം നീക്കം ചെയ്യപ്പെടുമെന്നും തുടർന്നും മെസഞ്ചർ ഉപയോഗിക്കുന്നതിനായി ഉപയോക്താക്കൾ പ്രത്യേകമായി മെസഞ്ചർ ആപ്പ് ഡൗൺലോഡ് ചെയ്യണമെന്നും ഫേസ്ബുത്ത് അറിയിക്കുകയുണ്ടായി. 2014 ജൂലെയിൽ ഐ.ഒ.എസ് ആപ്പ് പരിഷ്കരിച്ച് ഐ പാഡുകൾക്കുവേണ്ടിയും ഫേസ്ബുക്ക് പുതിയ മെസഞ്ചർ ആപ്പ് പുറത്തിറക്കി. 2015 ഏപ്രിലിൽ മെസഞ്ചറിനു വേണ്ടി വെബ്സൈറ്റ് ഇന്റർഫേസ് ഫേസ്ബുക്ക് പുറത്തിറക്കുകയുണ്ടായി. 2015 ജൂലൈ 13 - ന് ഒരു ടൈസൺ ആപ്പ് പുറത്തിറക്കപ്പെട്ടു. 2016 ഏപ്രിലിൽ വിൻഡോസ് 10 നുവേണ്ടിയുള്ള മെസഞ്ചർ പുറത്തിറക്കുകയുണ്ടായി. 2016 ഒക്ടോബറിൽ മെസഞ്ചറിലെ ചില സംവിധാനങ്ങൾ ഒഴിവാക്കിക്കൊണ്ട് ചെറിയ വലിപ്പമുള്ള ഫേസ്ബുക്ക് മെസഞ്ചർ ലൈറ്റും പുറത്തിറക്കി. പഴയ ആൻഡ്രോയ്ഡ് ഫോണുകൾ ഉപയോഗിക്കുന്നവരെ ലക്ഷ്യമിട്ടാണ് ഈ ആപ്പ് പുറത്തിറക്കിയത്. ഉയർന്ന വേഗതയുള്ള ഇന്റർനെറ്റ് പഴയ മൊബൈൽ ഫോണുകളിൽ ലഭ്യമല്ലാത്തതായിരുന്നു മെസഞ്ചർ ലൈറ്റ് ആപ്പ് പുറത്തിറക്കാനുണ്ടായ കാരണം. 2017 ഏപ്രിലിൽ മെസഞ്ചർ ലൈറ്റ്, 132 രാജ്യങ്ങളിലേക്കു കൂടി വ്യാപിപിക്കുകയുണ്ടായി. 2017 മേയ് മാസത്തിൽ ആൻഡ്രോയ്ഡിലെയും ഐ.ഒ.എസിലേയും മെസഞ്ചറിന്റെ ഡിസൈൻ ഫേസ്ബുക്ക് പരിഷ്കരിക്കുകയും പുതിയ ഹോം സ്ക്രീൻ രൂപപ്പെടുത്തുകയും പുതിയ ചാറ്റുകൾക്ക് ചുവപ്പു നിറം നൽകുകയും ചെയ്തു.
2011 നവംബറിൽ വിൻഡോസ് 7 ലേക്കുള്ള മെസഞ്ചർ പ്രോഗ്രാമിന്റെ ബീറ്റ ടെസ്റ്റ് ഫേസ്ബുക്ക് പ്രഖ്യാപിച്ചു. തൊട്ടടുത്ത മാസം, ഇസ്രയേലി ബ്ലോഗായ ടെക്ഐടി, മെസഞ്ചർ പ്രോഗ്രാമിന്റെ ഡൗൺലോഡ് ലിങ്ക് പ്രസിദ്ധീകരിക്കുകയും ഫേസ്ബുക്ക് ഉടനെ തന്നെ ഔദ്യോഗികമായി ഈ പതിപ്പ് പുറത്തിറക്കുകയും ചെയ്തു. എന്നാൽ 2014 മാർച്ചിൽ ഈ പ്രോഗ്രാം ഫേസ്ബുക്ക് നിർത്തലാക്കി. 2012 ഡിസംബറിൽ ഫയർഫോക്സ് വെബ് ബ്രൗസറിനായുള്ള ആഡ് ഓൺ പുറത്തിറക്കിയിരുന്നെങ്കിലും ഈ സംവിധാനവും 2014 മാർച്ചിൽ നിർത്തലാക്കി.
2017 ‍ഡിസംബറിൽ 13 വയസ്സിനു താഴെയുള്ള വ്യക്തികൾക്കായി ഫേസ്ബുക്ക് മെസഞ്ചർ കിഡ്സ് എന്ന പേരിലുള്ള സംവിധാനം പ്രഖ്യാപിച്ചിരുന്നു. സ്റ്റാൻഡേർഡ് പതിപ്പിൽ നിന്നും ചില വ്യത്യാസങ്ങൾ ഈ പതിപ്പിന് ഉണ്ടാകുമെന്നും അറിയിച്ചിരുന്നു.
External links
വർഗ്ഗം:ഫേസ്‌ബുക്ക്
സ്റ്റീവനേജ്
ബ്രിട്ടനിലെ ഹെഡ്ഫോർഡ്ഷൈർ കൌണ്ടിയിലെ ഒരു നഗരമാണ് സ്റ്റീവനേജ് (Stevenage). പ്രശസ്ത കാറോട്ട വിജയിയായ ലൂയിസ് ഹാമിൾട്ടന്റെ ജന്മസ്ഥലം കൂടിയാണ് സ്റ്റീവനേജ്. പ്രശസ്ത എഴുത്തുകാരൻ ഇ എം ഫോസ്റ്റർ 1879-1970 കാലഘട്ടത്തിൽ ഈ നഗരത്തിൽ ജീവിച്ചിരുന്നു. വിശാലമായ കളി സ്ഥലങ്ങൾ, തീയേറ്ററുകൾ, പാർക്കുകൾ, ജലാശയങ്ങൾ എന്നിവ ഈ നഗരത്തെ മനോഹരമാക്കുന്നു. പരമ്പരാഗത ശൈലിയിലുള്ള പുരാതനമായ ഒട്ടേറെ പബ്ബുകളുള്ള സ്ഥലം കൂടിയാണ് സ്റ്റീവനേജ്. ഒരു വലിയ മലയാളി സമൂഹം സ്റ്റീവനേജിലുണ്ട്.
അവലംബം
വർഗ്ഗം:ഇംഗ്ലണ്ടിലെ നഗരങ്ങൾ
വെറിയർ എൽവിൻ
ഇൻഡ്യയിലെ ഗോത്രവർഗങ്ങൾക്കിടയിൽ പ്രവർത്തിച്ച ബ്രിട്ടീഷ് വംശജനായിരുന്നു വെറിയർ എൽവിൻ.
അവലംബങ്ങൾ
വർഗ്ഗം:1902-ൽ ജനിച്ചവർ വർഗ്ഗം:1964-ൽ മരിച്ചവർ വർഗ്ഗം:ഇന്ത്യൻ പൗരത്വം നേടിയെടുത്തവർ
ഷഹീദ് ഹസൻ ഖാൻ മേവാട്ടി ഗവൺമെൻ്റ് മെഡിക്കൽ കോളേജ്
ഇന്ത്യയിലെ ഹരിയാന സംസ്ഥാനത്തിലെ നുഹ് ജില്ലയിലെ നൽഹറിൽ നുഹിന്റെ പ്രാന്തപ്രദേശത്ത് സ്ഥിതി ചെയ്യുന്ന ഒരു മെഡിക്കൽ കോളേജും ആശുപത്രിയുമാണ് ഷഹീദ് ഹസൻ ഖാൻ മേവാതി ഗവൺമെന്റ് മെഡിക്കൽ കോളേജ്.
വിവരണം
കോളേജ് ദേശീയ പാത 8ൽ ഡൽഹിയിൽ നിന്ന് 75 കി.മി അകലെയും ഗുഡ്ഗാവിൽ നിന്നും 47 കി.മീ അകലെയും, ഫരീദാബാദിൽ നിന്ന് 57 കി.മീ അകലെയും സ്ഥിതി ചെയ്യുന്നു. ഹരിയാന സർക്കാർ നിയമനിർമ്മാണത്തിലൂടെ 2012-ൽ ഇത് നിലവിൽ വന്നു. കോളേജ് ബാച്ചിലർ ഓഫ് മെഡിസിൻ, ബാച്ചിലർ ഓഫ് സർജറി വിദ്യാഭ്യാസം നൽകുന്നു. മെഡിക്കൽ കൗൺസിൽ ഓഫ് ഇന്ത്യയുടെ അംഗീകാരമുള്ള കോളേജാണിത്.
കോളേജിൽ ഒരു ആശുപത്രിയും ഉൾപ്പെടുന്നു.
പുറം കണ്ണികൾ
വർഗ്ഗം:ഹരിയാണയിലെ മെഡിക്കൽ കോളേജുകൾ
ബെങ്കുളു
ബെങ്കുളു, ചരിത്രപരമായി ബെൻകൂളെൻ അല്ലെങ്കിൽ ബ്രിട്ടീഷ് ബെൻകൂളെൻ ഇന്തോനേഷ്യയിലെ പ്രവിശ്യകളിൽ ഒന്നാണ്. ഇത് സുമാത്രയുടെ തെക്ക്പടിഞ്ഞാറൻ തീരത്ത് സ്ഥിതി ചെയ്യുന്നു. തെക്കൻ സുമാത്രായിൽനിന്ന് (സുമാത്ര സെലാറ്റൻ) മുൻകാല ബെങ്കുളു റെസിഡൻസി പ്രദേശത്തെ വേർപെടുത്തി 1968 നവംബർ 18 നാണ് ഈ പ്രവിശ്യ രൂപവൽക്കരിച്ചത്. 19,813 ചതുരശ്ര കിലോമീറ്റർ പ്രദേശത്തായി വ്യാപിച്ചു കിടക്കുന്ന ഈ പ്രദേശത്തിന്റെ വടക്കു ഭാഗത്ത് പടിഞ്ഞാറൻ സുമാത്രയും (സുമാത്ര ബാരറ്റ്), വടക്കുകിഴക്ക് ജാംബിയും, തെക്കുകിഴക്ക് ലാംമ്പങ്ങും, കിഴക്ക് സുമാത്രയും (സുമാത്ര സെലത്താൻ), വടക്കുപടിഞ്ഞാറ്, തെക്ക്, തെക്കുപടിഞ്ഞാറ്, പടിഞ്ഞാറ് ദിശകളിൽ ഇന്ത്യൻ മഹാസമുദ്രവുമാണ് അതിരുകൾ.
ബെങ്കുളു പ്രാദേശിക വിസ്തീർണ്ണമനുസരിച്ച് 25 ആമത്തെ വലിയ പ്രവിശ്യയാണ്. ഇത് 9 റീജൻസികളായി വിഭജിക്കപ്പെട്ടിരിക്കുന്നു. പ്രത്യക നഗരമായ ബെങ്കുളുവാണ് തലസ്ഥാനവും വലിയ നഗരവും. ഇന്തോനേഷ്യയിലെ ജനസംഖ്യയനുസരിച്ച് 26 ആം സ്ഥാനമുള്ള പ്രവിശ്യയാണിത്.
ചരിത്രം
എട്ടാം നൂറ്റാണ്ടിൽ ബുദ്ധമതത്തിനു പ്രാമുഖ്യമുള്ള ശ്രീവിജയ സാമ്രാജ്യത്തിന്റെ ഭാഗമായിട്ടാണ് ഈ പ്രദേശം രൂപം കൊണ്ടത്. എന്നാൽ ഈ തെക്കുപടിഞ്ഞാറൻ സുമാത്രൻ പ്രദേശം, സമീപത്തുള്ള പലെമ്പാങ് അല്ലെങ്കിൽ ജാംബി സുൽത്താനേറ്റുകളേപ്പോലെ ഒരിക്കലും ഏതെങ്കിലും വലിയ പ്രാദേശിക രക്ഷാധികാരികളുടെ കീഴിലായിട്ടില്ല.
സുങ്കായ് സെററ്റ്, സെലെബാർ, പാറ്റ് പെറ്റുലായി, ബാലായി ബണ്ടർ, സുൻഗായ് ലെമൗ, സെകിരിസ്, ഗെഡങ് അഗങ്, മരാവു റിയാംഗ് തുടങ്ങി വംശീയതയെ അടിസ്ഥാനമാക്കിയുള്ള ഏതാനും ചെറു 'കേഡുത്വാനുകളാണ്' ഇവിടെ നിലനിന്നിരുന്നത്. ഒരു കാലഘട്ടത്തിൽ ഇത് പടിഞ്ഞാറൻ ജാവയിൽനിന്നുള്ള ബാന്റൻ സുൽത്താനേറ്റിന്റെ ഒരു സാമന്ത മേഖല ആയിരുന്നു. പതിനേഴാം നൂറ്റാണ്ടുമുതൽ ഇതു മിൻങ്കബൗവിന്റെ ഇന്ദ്രപുര സുൽത്താനേറ്റാണ് (ഇന്നത്തെ പടിഞ്ഞാറൻ സുമാത്ര പ്രവിശ്യയിലെ പിസിസിർ സെലത്താൻ) ഭരിച്ചിരുന്നത്.
1596 ൽ ഈ പ്രദേശത്തെത്തിയ ആദ്യ യൂറോപ്യൻ പര്യവേക്ഷകർ പോർട്ടുഗീസുകാരും അവരെ പിന്തുടർന്ന് എത്തിയ ഡച്ചുകാരുമായിരുന്നു. 1685 ൽ ഇംഗ്ലീഷ് ഈസ്റ്റ് ഇന്ത്യാ കമ്പനി ബെങ്കുളുവിൽ (ബെൻകൂളൻ) ഒരു കുരുമുളക് വ്യാപാര കേന്ദ്രവും സൈനികപ്പാളയവും സ്ഥാപിച്ചു. 1714 ൽ ബ്രിട്ടീഷുകാർ സ്ഥാപിച്ച മാൾബറോ കോട്ട ഇന്നും നിലനിൽക്കുന്നു. വ്യാപാര പാളയം ബ്രിട്ടീഷുകാർക്ക് ഒരിക്കലും ലാഭകരമാല്ലായിരുന്നു. ഇതിന്റെ സ്ഥാനം യൂറോപ്യന്മാർക്ക് അസുഖകരമായതും വാങ്ങാൻ ആവശ്യമായ കുരുമുളക് കണ്ടെത്തുന്നതിനുള്ള പ്രയാസങ്ങളുമായിരുന്നു ഇതിനു കാരണം. ശേഷം ഇത് ഈസ്റ്റ് ഇന്ത്യാ കമ്പനികളുടെ ഈസ്റ്റ് ഇന്ത്യാമാൻ യാനങ്ങൾക്കായി വല്ലപ്പോഴും പ്രവർത്തിക്കുന്ന ഒരു തുറമുഖമായി മാറി.
അവശിഷ്ട സുമാത്രയും ഇന്തോനേഷ്യയുടെ ഭൂരിഭാഗവും ഡച്ച് ഈസ്റ്റ് ഇൻഡീസിന്റെ നിയന്ത്രണത്തിലും ഇതിന് അപവാദമായി 1824 ൽ ഒരു ആംഗ്ലോ-ഡച്ച് ഉടമ്പടി നിലവിൽവരുന്നതുവരെ ബെങ്കുളു മാത്രം ബ്രിട്ടീഷ് (ഇംഗ്ലീഷ് ഈസ്റ്റ് ഇന്ത്യ) നിയന്ത്രണത്തിലുമായിരുന്നു. സർ സ്റ്റാംഫോർഡ് റാഫിൾസിനേപ്പോളെ മറ്റു ബ്രിട്ടീഷ് ഗവർണർമാരും ഇവിടെയായിരുന്നു നിലയുറപ്പിച്ചിരുന്നത്. അതുപോലെ നിരവധി സ്മാരകങ്ങളും ദുർഗ്ഗങ്ങളും ഇവിടെയുണ്ടായിരുന്നു. ഏറെ ബുദ്ധിമുട്ടുകൾ നിറഞ്ഞതായിരുന്നിട്ടും ബ്രിട്ടീഷുകാർ ഇവിടെ പിടിച്ചു നിൽക്കുകയും 1824-ൽ ആംഗ്ലോ-ഡച്ച് ഉടമ്പടിയുടെ ഭാഗമായി മലാക്കയ്ക്കു പകരം ഈ പ്രദേശം ഡച്ചുകാർക്ക് കൈമാറുന്നതുവരെ തങ്ങളുടെ സാന്നിധ്യം ഏകദേശം 140 വർഷത്തോളം നിലനിർത്തുകയും ചെയ്തിരുന്നു. രണ്ടാം ലോകമഹായുദ്ധകാലത്ത് ജപ്പനീസ് സേന അധിനിവേശം നടത്തുന്നതുവരെ ബെങ്കുളു ഡച്ച് ഈസ്റ്റ് ഇൻഡീസിന്റെ ഭാഗമായി തുടർന്നു.
1930-കളിൽ ഡച്ചുകാർ സുകാർണോയെ തടവിൽ പാർപ്പിച്ചകാലത്ത്, ഇന്തോനേഷ്യയിലെ ഭാവി പ്രസിഡന്റ് ബെങ്കളയിൽ ചുരുങ്ങിയ കാലം ജീവിച്ചിരുന്നു. ഇവിടെവച്ച് അദ്ദേഹം തന്റെ പത്നി ഫത്മാവതിയെ കണ്ടുമുട്ടുകയും അദ്ദേഹത്തിന്റെ നിരവധി കുട്ടികൾക്കു ജന്മം നൽകുകുയും ചെയ്തു. ഇവരിലൊരാളായിരുന്ന മേഗാവതി സുകാർണോപുത്രി, ഇന്തോനേഷ്യയിലെ ആദ്യ വനിതാ പ്രസിഡന്റായിത്തീർന്നു.
സ്വാതന്ത്ര്യത്തിന്റെ ആദ്യകാലങ്ങളിൽ ബെങ്കുളു, പഴയ തെക്കൻ സുമാറ്റെറാ പ്രവിശ്യയിൽ ലാമ്പങ്, ബങ്കാ-ബെലിറ്റങ് ദ്വീപസമൂഹം, തെക്കൻ സുമാത്ര റെസിഡൻസി എന്നിവയോടൊപ്പം ഉൾപ്പെടുത്തിയിരുന്നു. 1968 ൽ 26 ആമത്തെ പ്രവിശ്യയെന്ന നിലയിൽ അവസാന പ്രവിശ്യയായ കിഴക്കൻ തിമൂർ രൂപീകരിക്കുന്നതിനു തൊട്ടുമുമ്പായി ഇതു പ്രവിശ്യാ പദവി നേടി.
അവലംബം
വർഗ്ഗം:ഇന്തോനേഷ്യയിലെ പ്രവിശ്യകൾ
ബെറ്റി ബക്ക്ലി
ബെറ്റി ലിൻ ബക്ക്ലി (ജനനം: ജൂലൈ 3, 1947) ഒരു അമേരിക്കൻ നടിയും ഗായികയുമാണ്. ഒരു ടോണി പുരസ്കാര ജേതാവായ ബക്ക്ലി, കൂടാതെ രണ്ട് ഡേടൈം എമ്മി അവാർഡുകൾക്കും രണ്ട് ഗ്രാമി പുരസ്കാരങ്ങൾക്കും ഒലിവിയർ അവാർഡിനും നാമനിർദ്ദേശം ചെയ്യപ്പെട്ടിട്ടുണ്ട്. 2012-ൽ അമേരിക്കൻ തിയേറ്റർ ഹാൾ ഓഫ് ഫെയിമിൽ അവരെ ഉൾപ്പെടുത്തി.
ക്യാറ്റ്‌സ് എന്ന മ്യൂസിക്കലിൻറെ യഥാർത്ഥ ബ്രോഡ്‌വേ നിർമ്മാണത്തിൽ ഗ്രിസബെല്ല എന്ന കഥാപാത്രത്തെ അവതരിപ്പിച്ചുകൊണ്ട് 1983-ലെ ഒരു മ്യൂസിക്കലിലെ മികച്ച ഫീച്ചർ നടിക്കുള്ള ടോണി പുരസ്കാരം ബക്ക്ലി നേടി. ലണ്ടൻ, ന്യൂയോർക്ക് എന്നിവിടങ്ങളിൽ പ്രദർശിപ്പിച്ച സൺസെറ്റ് ബൊളിവാർഡിൽ (1994-96) നോർമ ഡെസ്മണ്ട് എന്ന കഥാപാത്രമായി അഭിനയിച്ച അവർക്ക്, ഒരു മ്യൂസിക്കലിലെ മികച്ച നടിക്കുള്ള 1995 ലെ ഒലിവിയർ അവാർഡ് നാമനിർദ്ദേശം ലഭിക്കുകയും, കൂടാതെ ട്രയംഫ് ഓഫ് ലവ് എന്ന മ്യൂസിക്കലിലെ വേഷത്തിന് ഒരു മ്യൂസിക്കലിലെ മികച്ച നടിക്കുള്ള 1997 ലെ ടോണി അവാർഡിന് നാമനിർദ്ദേശവും ലഭിച്ചു. അവരുടെ മറ്റ് ബ്രോഡ്‌വേ പ്രകടനങ്ങളിൽ 1776 (1969), പിപ്പിൻ (1973), ദി മിസ്റ്ററി ഓഫ് എഡ്വിൻ ഡ്രൂഡ് (1985) എന്നിവയും ഉൾപ്പെടുന്നു. 2018 സെപ്റ്റംബർ മുതൽ 2019 ഓഗസ്റ്റ് വരെയുള്ള കാലത്ത് ഹലോ ഡോളിയുടെ യു.എസ്. ദേശീയ പര്യടന പ്രദർശനത്തിൽ അവർ ഒരു സുപ്രധാന വേഷത്തിൽ അഭിനയിച്ചു. 1977 മുതൽ 1981 വരെ എയ്റ്റ് ഈസ് ഇനഫ് എന്ന ടെലിവിഷൻ പരമ്പരയിൽ അഭിനയിച്ച ബക്ക്ലി 1976-ൽ പുറത്തിറങ്ങിയ കാരി എന്ന സിനിമയിൽ ജിം പരിശീലക മിസ് കോളിൻസിന്റെ വേഷം ചെയ്തു. 1988-ൽ കാരിയുടെ ഹ്രസ്വകാല ബ്രോഡ്‌വേ സംഗീത പതിപ്പിൽ കാരി വൈറ്റിന്റെ അമ്മ മാർഗരറ്റായി അവർ അഭിനയിച്ചു. ടെൻഡർ മേഴ്‌സിസ് (1983) എന്ന ചിത്രത്തിലെ ഡിക്‌സി സ്കോട്ട്, ഫ്രാന്റിക് (1988) എന്ന ചിത്രത്തിലെ സോന്ദ്ര വാക്കർ, ഇൻ അനദർ വുമണിലെ (1988) കാത്തി, ദി ഹാപ്പനിങ്ങ് (2008) എന്ന ചിത്രത്തിലെ മിസിസ് ജോൺസ് എന്നിവയാണ് അവളുടെ മറ്റ് പ്രധാന ചലച്ചിത്ര വേഷങ്ങൾ.
2016-ൽ പുറത്തിറങ്ങിയ സ്പ്ലിറ്റ് എന്ന ചിത്രത്തിലെ ഡോ. കാരെൻ ഫ്ലെച്ചറുടെ വേഷത്തിന് അവർക്ക് ഒരു സാറ്റേൺ അവാർഡ് നാമനിർദ്ദേശം ലഭിച്ചു. അവരുടെ മറ്റ് ടെലിവിഷൻ അംഗീകാരങ്ങളിൽ ഓസ് (2001-03), പ്രീച്ചർ (2018) എന്നീ പരമ്പരകൾ ഉൾപ്പെടുന്നു.
ആദ്യകാലജീവിതം
നർത്തകിയും പത്രപ്രവർത്തകയുമായിരുന്ന ബെറ്റി ബോബിന്റെയും (മുമ്പ്, ഡിൽറ്റ്സ്) യു.എസ്. എയർഫോഴ്‌സിൽനിന്ന് വിരമിച്ച ലെഫ്റ്റനന്റ് കേണൽ, സൗത്ത് ഡക്കോട്ട സ്റ്റേറ്റ് യൂണിവേഴ്‌സിറ്റിയിലെ മുൻ എഞ്ചിനീയറിംഗ് വിഭാഗം ഡീൻ, ആർലിംഗ്ടണിലെ ടെക്‌സാസ് യൂണിവേഴ്‌സിറ്റിയിലെ ആർക്കിടെക്ചറൽ സ്ട്രക്ചേഴ്‌സ് പ്രൊഫസർ എന്നീ നിലകളിൽ പ്രവർത്തിച്ചിരുന്ന ഏണസ്റ്റ് ലിൻ ബക്ക്ലിയുടെയും മകളായി ടെക്സസിലെ ബിഗ് സ്പ്രിംഗിലാണ് ബെറ്റി ലിൻ ബക്ക്ലി ജനിച്ചത്. ബാല്യകാലം അവർ ഫോർട്ട് വർത്തിൽ ചെലവഴിച്ചു. മാതാപിതാക്കളുടെ നാല് മക്കളിൽ അവർ മൂത്തവളാണ്. അവൾക്ക് മൂന്ന് സഹോദരന്മാരുണ്ട്. ഒരു സഹോദരനായി നോർമൻ ബക്ക്ലി ഒരു ഫിലിം എഡിറ്ററും ടിവി ഡയറക്ടറുമാണ്, മറ്റ് രണ്ട് സഹോദരങ്ങളായ പാട്രിക്ക്, മൈക്കിൾ (മരണം: നവംബർ 21, 2020) എന്നിവർ എഞ്ചിനീയർമാരായി പരിശീലനം നേടിയവരാണ്. ടെക്സസ് ക്രിസ്ത്യൻ സർവ്വകലാശാലയിലെ വിദ്യാർത്ഥിനിയായിരിക്കുമ്പോൾ, അവർ സെറ്റ ടൗ ആൽഫയിലെ അംഗമായിരുന്നു. 1966-ൽ "മിസ് ഫോർട്ട് വർത്ത്" കിരീടം ചൂടിയ അവർ "മിസ് ടെക്സസ്" മത്സരത്തിൽ റണ്ണറപ്പായിരുന്നു. അറ്റ്ലാന്റിക് സിറ്റിയിലെ മിസ് അമേരിക്ക മത്സരത്തിൽ പങ്കെടുക്കാൻ ബക്ക്ലി ക്ഷണിക്കപ്പെടുകയും, അവിടെ ഒരു ടാലന്റ് സ്കൗട്ട് അവളെ കണ്ടെത്തുകയും ചെയ്തു. കോളേജ് ബിരുദം നേടുന്നതിനായി ടെക്സസ് ക്രിസ്ത്യൻ സർവ്വകലാശാലയിൽ തിരിച്ചെത്തിയ ശേഷം, വിയറ്റ്നാം യുദ്ധത്തിൽ പരിക്കേറ്റ സൈനികരെ സന്ദർശിക്കാൻ അവൾ ഏഷ്യയിൽ പര്യടനം നടത്തിയിരുന്നു. പിന്നീട് ഫോർട്ട് വർത്ത് പ്രസ്സിന്റെ റിപ്പോർട്ടറായി കുറച്ചുകാലം ജോലി ചെയ്ത അവർ 1969-ൽ ന്യൂയോർക്ക് സിറ്റിയിലേക്ക് പോകുകയും, ആദ്യമായി നഗരത്തിൽ എത്തിയ ഉടനെ 1776 എന്ന മ്യൂസിക്കലിൽ മാർത്ത ജെഫേഴ്സന്റെ വേഷം ലഭിക്കുകയും ചെയ്തു.
അവലംബം
വർഗ്ഗം:അമേരിക്കൻ ചലച്ചിത്ര നടിമാർ വർഗ്ഗം:അമേരിക്കൻ ടെലിവിഷൻ നടിമാർ വർഗ്ഗം:1947-ൽ ജനിച്ചവർ
മുളവന്നൂർ ഭഗവതി ക്ഷേത്രം
പകരം=മുളവന്നൂർ ഭഗവതി ക്ഷേത്രം|ലഘുചിത്രം|600x600ബിന്ദു|മുളവന്നൂർ ഭഗവതി ക്ഷേത്രം കാസർഗോഡ് ജില്ലയിലെ പ്രാചീന ക്ഷേത്രങ്ങളിൽ ഒന്നാണ് മുളവന്നൂർ ഭഗവതി ക്ഷേത്രം. കോടോം ബേളൂർ പഞ്ചായത്തിൽ പറക്കളായിക്കു സമീപത്താണു ക്ഷേത്രം സ്ഥിതിചെയ്യുന്നത്. മണിയാണി സമുദായത്തിന്റെ നാലു പ്രധാനകഴകങ്ങളിൽ ഒന്ന് മുളവന്നൂർ ദേവീക്ഷേത്രവുമായി ബന്ധപ്പെട്ടു കിടക്കുന്നു. ക്ഷേത്രകഴകത്തിന്റെ ഉദ്ഭവത്തെക്കുറിച്ചോ ചരിത്രത്തെ കുറിച്ചോ പ്രധാന തെളിവുകളൊന്നും തന്നെ നിലവിലില്ല. എന്നാൽ ഇതുമായി ബന്ധപ്പെട്ട് നിരവധി ഐതിഹ്യങ്ങൾ നിലവിലുണ്ട്. വൃശ്ചികമാസത്തിലെ ആദ്യത്തെ ചൊവ്വാഴ്ചയാണ് ദേവി മുളവന്നൂരിലേക്ക് എത്തിച്ചേർന്നത് എന്ന വിശ്വാസം നിലനിൽക്കുന്നു. അതുമായി ബന്ധപ്പെട്ട് നിലവിൽ ആചാരാനുഷ്ഠാനങ്ങളും ഉണ്ട്. മണിയാണി സമുദായത്തിന്റെ നാലു പ്രധാന കഴകങ്ങളായ കണ്ണോത്ത്, കാപ്പാട്ട്, കല്ല്യോട്ട്, മുളവന്നൂർ എന്നിവയിൽ കല്ല്യോട്ട് കഴവുമായി മുളവന്നൂർ ഭഗവതിക്ക് സഹോദരീ ബന്ധമുണ്ടെന്ന് ഐതിഹ്യപ്രകാരം വിശ്വസിക്കുന്നു.
ആചാരാനുഷ്ഠാനങ്ങൾ
നിത്യപൂജ, നിത്യനിവേദ്യം, അന്തിത്തിരി, നിറപുത്തരി, തുലാപുത്തരി, വൃശ്ചികത്തിലെ ഒന്നാമത്തെ ചൊവ്വാഴ്ച അരിത്രാവൽ അടിയന്തരം, ചൊവ്വാ വിളക്ക്, തണ്ണിലാമൃത്, ധനു, മകരമാസങ്ങളിൽ തിരുമുറ്റപ്പണി, ധനു 28 ആം തീയതി മഡിയൻ ക്ഷേത്രപാലക ക്ഷേത്രത്തിലേക്ക് പീഠസമേതമുള്ള എഴുന്നെള്ളത്ത്, മകരമാസത്തിൽ കളിയാട്ടം, മേടമാസത്തിൽ തായങ്കൊട വിഷ്ണുമൂർത്തി, പൊട്ടൻ ദേവസ്ഥാനത്തു കളിയാട്ടം, ശിവരാത്രി മഹോത്സവം, മീനമാസത്തിൽ കാർത്തിക തൊട്ടുള്ള ഒമ്പതുദിവസത്തെ പൂരോത്സവം, പൂരോത്സവത്തോടു കൂടി നടത്തുന്ന മറത്തുകളി, വിഷ്ണുവിന്റേയും ഭഗവതി സേവയുടേയും പ്രതിഷ്ഠാദിനം എന്നിവയാണു മുളവന്നൂർ ദേവീക്ഷേത്രത്തിലെ പ്രധാന ഉത്സവങ്ങൾ.
സ്ഥലനാമം
കണ്ണോത്ത്, കാപ്പാട്ട്, കല്ല്യോട്ട്, കേണമംഗലം എന്നീ മണിയാണി സമുദായത്തിലെ പെരുങ്കളിയാട്ടത്തിൽ മുഖ്യദേവതമാരുടെ തിരുമുടിക്കുള്ള മുള ഈ ക്ഷേത്രവുമായി ബന്ധപ്പെട്ടുകിടക്കുന്ന മണിയാണി കഴകത്തിൽ നിന്നുമാണ് ആചാരാനുഷ്ഠാനങ്ങളോടു കൂടി, പ്രത്യേക വിധി പ്രകാരം കൊണ്ടുപോകുന്നത്. മുളവനം ഉള്ള ഊര് എന്ന നിലയിൽ ഇതിന്റെ ചുരുക്കമായി ഈ പ്രദേശത്തിനു പേരുവന്നത് എന്ന വിശ്വാസവും നിലവിലുണ്ട്. പ്രായേണ കൂടുതലായി മുളവന്നൂർ ആണെങ്കിലും ചിലരെങ്കിലും മുളിവന്നൂർ എന്നും വിളിക്കുന്നുണ്ട്.
അവലംബം
വർഗ്ഗം:കാസർഗോഡ് ജില്ലയിലെ ക്ഷേത്രങ്ങൾ
സെബാസ്റ്റ്യൻ കുളത്തുങ്കൽ
കേരളത്തിലെ ഒരു കേരള കോൺഗ്രസ് (എം) പ്രവർത്തകനും പതിനഞ്ചാം കേരള നിയമസഭയിൽ പൂഞ്ഞാർ മണ്ഡലത്തിനെ പ്രതിനിധീകരിച്ച ഒരു രാഷ്ട്രീയ പ്രവർത്തകനുമാണ് സെബാസ്റ്റ്യൻ കുളത്തുങ്കൽ. 2021-ലെ തിരഞ്ഞെടുപ്പിൽ കേരള ജനപക്ഷത്തിലെ പി.സി. ജോർജ്ജിനെ 16,817 വോട്ടുകൾക്ക് പരാജയപ്പെടുത്തിയാണ് സെബാസ്റ്റ്യൻ കുളത്തുങ്കൽ നിയമസഭയിലേക്ക് എത്തിയത്.
അവലംബം
വർഗ്ഗം:കേരള കോൺഗ്രസ് പ്രവർത്തകർ വർഗ്ഗം:പതിനഞ്ചാം കേരളനിയമസഭാ അംഗങ്ങൾ
യൂത്ത് റൺസ് വൈൽഡ്
യൂത്ത് റൺസ് വൈൽഡ് മാർക്ക് റോബ്സൺ സംവിധാനം ചെയ്ത് ബോണിറ്റ ഗ്രാൻവില്ലെ, കെന്റ് സ്മിത്ത്, ജീൻ ബ്രൂക്ക്സ്, ഗ്ലെൻ വെർനൺ, വനേസ ബ്രൗൺ എന്നിവർ അഭിനയിച്ച് 1944 ൽ പുറത്തിറങ്ങിയ ഒരു ബി ചിത്രമാണ് (ലോ-ബജറ്റ് വാണിജ്യ ചിത്രം). അശ്രദ്ധരായ മാതാപിതാക്കളെയും ജുവനൈൽ കുറ്റകൃത്യങ്ങളെയും കുറിച്ചുള്ളതാണ് സിനിമയുടെ ഇതിവൃത്തം. വാൽ ല്യൂട്ടൺ ആണ് ചിത്രം നിർമ്മിച്ചത്. ജോൺ ഫാന്റെ, ഹെർബർട്ട് ക്ലൈൻ, ആർഡൽ വ്രെ എന്നിവർ ചേർന്ന് രചന നിർവ്വഹിച്ചു. വാൽ ല്യൂട്ടൺ സിനിമ നിർമ്മിച്ചെങ്കിലും, പൂർത്തീകരിച്ച് പുറത്തിറങ്ങിയ സിനിമയുടെ പതിപ്പ് യഥാർത്ഥത്തിൽ ചിത്രീകരിച്ചതിൽനിന്ന് വളരെ വ്യത്യസ്തമായിരുന്നതിനാൽ ചിത്രത്തിൽ നിന്ന് തന്റെ പേര് നീക്കം ചെയ്യാൻ അദ്ദേഹം ആവശ്യപ്പെട്ടുവെങ്കിലും ഈ അഭ്യർത്ഥന RKO നിരസിച്ചിരുന്നു.
നിർമ്മാണം
ഹിറ്റ്‌ലേഴ്‌സ് ചിൽഡ്രൻ, ബിഹൈൻഡ് ദി റൈസിംഗ് സൺ (രണ്ടും 1943-ൽ) എന്നr സെൻസേഷണലിസ്റ്റിക് സിനിമകൾ ആയിടെ സംവിധാനം ചെയ്‌ത എഡ്വേർഡ് ഡിമിട്രിക്കിനെയായിരുന്നു യൂത്ത് റൺസ് വൈൽഡ് സംവിധാനം ചെയ്യാനായി ആദ്യം തീരുമാനിച്ചിരുന്നത്. - വിവിധ സമയങ്ങളിൽ ഈ ചിത്രത്തിന് "ദ ഡേഞ്ചറസ് ഏജ്", "ലുക് ടു യുവർ ചിൽഡ്രൺ", "ആർ ദീസ് ഔർ ചിൽഡ്രൺ?" എന്നിങ്ങനെ വിവിധ പേരുകളാണ് നൽകിയിരുന്നത്. എന്നാൽ ടെൻഡർ കോമ്രേഡ് എന്ന ചിത്രം സംവിധാനം ചെയ്യാൻ അദ്ദേഹം പോയി. ശേഷം 1943 നവംബർ 3 മുതൽ ഡിസംബർ 21 വരെ വാൽ ല്യൂട്ടൻറെ യൂണിറ്റിലെ സ്ഥിരാംഗമായിരുന്ന സംവിധായകൻ മാർക്ക് റോബ്‌സണിന്റെ കീഴിൽ ചിത്രം നിർമ്മാണം ആരംഭിച്ചു. ചിത്രീകരണത്തിനായി, ഛായാഗ്രാഹകനായ ജോൺ ജെ. മെസ്കാൾ "സ്വിവൽ ലെൻസ്" എന്ന ഏതാണ്ട് അനന്തമായ ആഴത്തിലുള്ള ഫോക്കസ് അനുവദിക്കുന്ന ഒരു പുതിയ ലെൻസ് പരീക്ഷിച്ചു.
യഥാർത്ഥത്തിൽ 1943 സെപ്തംബർ 21-ന് ലുക്ക് മാഗസിനിൽ പ്രത്യക്ഷപ്പെട്ട ഒരു ഫോട്ടോ ഉപന്യാസത്തിൽ നിന്ന് പ്രചോദനം ഉൾക്കൊണ്ടാണ് ഈ സിനിമ നിർമ്മിച്ചത്. എന്നിരുന്നാലും, പൂർത്തിയായ സിനിമ ലുക്ക് മാഗസിന് ഇഷ്ടപ്പെടാതിരിക്കുകയും, അതിനെ ഉപയോഗിച്ച് പഴകിയ ഒരു ഡോക്യുമെന്ററി എന്ന് വിശേഷിപ്പിച്ചുകൊണ്ട്, മാഗസിനിൽ സിനിമയെ പ്രമോട്ടുചെയ്യാനോ സിനിമയുടെ ക്രെഡിറ്റിൽ അവരുടെ പേര് ഉപയോഗിക്കാൻ പോലുമോ അവർ വിസമ്മതിച്ചു.
അവലംബം
വർഗ്ഗം:1944-ൽ പുറത്തിറങ്ങിയ ചലച്ചിത്രങ്ങൾ
വിസ്കി
ലോകത്ത് പല തരം വിസ്കികളുണ്ട്. ധാന്യങ്ങളുടെ പുളിപ്പിക്കൽ, സ്വേദനം ചെയ്യൽ, മരവീപ്പകളിൽ സൂക്ഷിക്കൽ എന്നിവയാണ് ഇവയ്ക്ക് പൊതുവായുള്ള ലക്ഷണങ്ങൾ.
പുറത്തേയ്ക്കുള്ള കണ്ണികൾ
വർഗ്ഗം:മദ്യം
ഗ്രീൻവിച്ച് (നഗരം), ന്യൂയോർക്ക്
യുണൈറ്റഡ് സ്റ്റേറ്റ്സിലെ ന്യൂയോർക്കിലെ വാഷിംഗ്ടൺ കൗണ്ടിയുടെ തെക്കുപടിഞ്ഞാറുള്ള ഒരു നഗരമാണ് ഗ്രീൻവിച്ച്. രാജ്യത്തിന്റെ പടിഞ്ഞാറ് അതിർത്തിയിലാണ് ഈ നഗരം സ്ഥിതി ചെയ്യുന്നത്. 2000 ലെ സെൻസസിൽ ജനസംഖ്യ 4,896 ആയിരുന്നു. ഇത് ഗ്ലെൻസ് ഫാൾസ് മെട്രോപ്പൊളിറ്റൻ സ്റ്റാറ്റിസ്റ്റിക്കൽ ഏരിയയുടെ ഭാഗമാണ്. പല വീടുകളും ഭൂഗർഭ റെയിൽ റോഡിൻറെ ഭാഗമായിരുന്നു. ഗ്രീൻവിച്ച് പട്ടണത്തിൽ ഗ്രീൻവിച്ച് ഗ്രാമവും സ്ഥിതിചെയ്യുന്നു.
ബാഹ്യ ലിങ്കുകൾ
വർഗ്ഗം:ന്യൂ യോർക്ക് സംസ്ഥാനത്തിലെ നഗരങ്ങൾ
പഞ്ചാബിലെ മത-ആത്മീയ നേതാക്കൾ
സിഖ്
വർഗ്ഗം:പഞ്ചാബുമായി ബന്ധപ്പെട്ട പട്ടികകൾ
രവിദാസ്
പതിനഞ്ചും പതിനാറും നൂറ്റാണ്ടുകൾക്കിടയിൽ പ്രവർത്തിച്ചിരുന്ന ഒരു ഉത്തരേന്ത്യൻ ഭക്തകവിയും യോഗിയുമായിരുന്നു സന്ത് രവിദാസ്. പഞ്ചാബ്, ഉത്തർപ്രദേശ്, രാജസ്ഥാൻ, മഹാരാഷ്ട്ര എന്നിവിടങ്ങളിൽ ഒരു ഗുരുവായി മാനിക്കപ്പെട്ടിരുന്ന അദ്ദേഹത്തിന്റെ ഭക്തിഗാനങ്ങൾ ഭക്തിപ്രസ്ഥാനത്തിനെ ഗണ്യമായി സ്വാധീനിച്ചു. അദ്ദേഹമൊരു യോഗി-കവിയും സാമൂഹിക പരിഷ്കർത്താവും ആത്മീയഗുരുവുമായിരുന്നു. ഇരുപത്തൊന്നാം നൂറ്റാണ്ടിൽ സിഖ് മതത്തിൽ നിന്നും ഉത്ഭവിച്ച രവിദാസ്യ മതത്തിന്റെ സ്ഥാപകനായി അദ്ദേഹത്തെ കണക്കാക്കുന്നു.
രവിദാസിന്റെ ജീവചരിത്രം അവ്യക്തവും തർക്കവിഷയവുമാണ്. ചത്ത മൃഗങ്ങളുടെ തോലുരിച്ച് തുകലുൽപ്പന്നങ്ങൾ ഉണ്ടാക്കുന്ന ചമാർ ജാതിയിൽപ്പെട്ടൊരു കുടുംബത്തിൽ ഏതാണ്ട് സി.ഇ. 1450-ൽ രവിദാസ് ജനിച്ചു എന്നാണ് മിക്ക പണ്ഡിതരും കരുതുന്നത്. ബ്രാഹ്മണയോഗിയും ഭക്തകവിയുമായ രാമാനന്ദയുടെ ശിഷ്യരിലൊരാളാണ് രവിദാസ് എന്ന് ഐതിഹ്യവും മദ്ധ്യകാല എഴുത്തുകളും പറയുന്നു.
സിഖുകാരുടെ വിശുദ്ധഗ്രന്ഥമായ ഗുരു ഗ്രന്ഥ് സാഹിബിൽ രവിദാസിന്റെ ഭക്തിഗാനങ്ങൾ ഉൾപ്പെടുത്തിയിട്ടുണ്ട്. ഹിന്ദുമതത്തിലെ ദദ്ദുപന്തി വിഭാഗത്തിന്റെ പഞ്ച്‌വാണി ഗ്രന്ഥത്തിലും രവിദാസിന്റെ നിരവധി കവിതകളടങ്ങിയിട്ടുണ്ട്. ഇതുകൂടാതെ സ്വതന്ത്രമായി കൈമാറി വന്ന വലിയൊരു കൂട്ടം ഗീതങ്ങൾ രവിദാസിന്റെ കൃതികളാണെന്ന് അവകാശവാദങ്ങളുണ്ട്. ജാതി, ലിംഗ അസമത്വങ്ങളുടെ ഉന്മൂലനവും ആത്മീയസ്വാതന്ത്ര്യങ്ങളുടെ അന്വേഷണത്തിനായുള്ള ഐക്യവും രവിദാസിന്റെ സന്ദേശങ്ങളിൽ അടങ്ങിയിരിക്കുന്നു.
ടി.ജി. വിജയകുമാർ
{{Infobox person }} മലയാള ഹാസ്യ സാഹിത്യകാരനാണ് ടി.ജി. വിജയകുമാർ. 2014 ലെ ഹാസ്യ സാഹിത്യത്തിനുള്ള കേരള സാഹിത്യ അക്കാദമി പുരസ്കാരം ലഭിച്ചിട്ടുണ്ട്.
രവിദാസ്
ഭഗത് എന്ന ബഹുമാനസൂചകത്തോടെയാണ് പലപ്പോഴും അദ്ദേഹത്തിന്റെ പേര് ഉപയോഗിക്കുന്നത്. രവിദാസ്, റയിദാസ്, റൊഹിദാസ്, റുഹിദാസ് എന്നിങ്ങനെ പല രീതിയിൽ പേര് എഴുതിക്കാണാറുണ്ട്.
രവിദാസ്യമതം
രവിദാസ്യ മതവും സിഖ് മതവും തമ്മിലുള്ള വ്യത്യാസത്തെപ്പറ്റി ഒണ്ടാറിയോയിലെ ശ്രീ ഗുരു രവിദാസ് ക്ഷേത്രം ഇങ്ങനെ പറയുന്നു: നമ്മൾ രവിദാസ്യകൾക്ക് വ്യത്യസ്തമായ പാരമ്പര്യങ്ങളുണ്ട്. നമ്മൾ സിഖുകാരല്ല. ഗുരു ഗ്രന്ഥ് സാഹിബിനേയും പത്ത് ഗുരുക്കളേയും നാം അങ്ങേയറ്റം ആദരിക്കുന്നുണ്ടെങ്കിലും ഗുരു രവിദാസ് ജി ആണ് നമ്മുടെ പരമോന്നത ഗുരു. ഗുരു ഗ്രന്ഥ് സാഹിബിനു ശേഷം മറ്റു ഗുരുക്കളില്ലെന്നുള്ള പ്രഖ്യാപനം നമ്മൾ പിന്തുടരുന്നില്ല. നമ്മുടെ ഗുരുജിയുടെ വചനങ്ങളുള്ളതുകൊണ്ടും ജാതിവ്യവസ്ഥക്കെതിരായി നിലകൊള്ളുകയും നാം എന്ന സന്ദേശം പ്രചരിപ്പിക്കുകയും ചെയ്ത  മറ്റ് മതനേതാക്കളുടെ വചനങ്ങളുള്ളതുകൊണ്ടും നാം ഗുരു ഗ്രന്ഥ് സാഹിബിനെ മാനിക്കുന്നു. നമ്മുടെ പാരമ്പരമനുസരിച്ച് ഗുരു രവിദാസ് ജിയുടെ സന്ദേശം പ്രചരിപ്പിക്കുന്ന സമകാലീനരായ ഗുരുക്കളേയും നമ്മൾ അങ്ങേയറ്റം ആദരിക്കുന്നു. ഇരുപത്തൊന്നാം നൂറ്റാണ്ടിൽ സിഖ് മതത്തിൽ നിന്നും പിളർന്ന് രവിദാസിന്റെ സന്ദേശം പിന്തുടരുന്നവർ സ്ഥാപിച്ചതാണ് രവിദാസ്യ മതം. 2009ൽ വിയന്നയിൽ വെച്ച് രവിദാസ്യ പ്രസ്ഥാനത്തിന്റെ ആത്മീയനേതാവായ  രാമാനന്ദ് ദാസ് കൊല്ലപ്പെട്ടതിനെത്തുടർന്ന് അവർ തങ്ങൾ സിഖ് മതത്തിൽ നിന്നും പൂർണ്ണമായി വേർപിരിഞ്ഞ വ്യത്യസ്ത മതമാണെന്ന് പ്രഖ്യാപിച്ചു. രവിദാസ്യ മതക്കാർ അമൃത്ബാണി ഗുരു രവിദാസ് ജി എന്ന പേരിൽ പുതിയൊരു വിശുദ്ധഗ്രന്ഥം സമാഹരിച്ചു. പൂർണ്ണമായും രവിദാസിന്റെ കൃതികളെയും സന്ദേശങ്ങളെയും ആസ്പദമാക്കിയിട്ടുള്ള ഈ ഗ്രന്ഥത്തിൽ 240 ഗീതങ്ങളുണ്ട്.
References
വർഗ്ഗം:ഇന്ത്യൻ കവികൾ വർഗ്ഗം:വൈഷ്ണവ സന്യാസിമാർ
ഓരിലത്തീപ്പെട്ടിമരം
പശ്ചിമഘട്ടതദ്ദേശവാസിയായ, 4 മീറ്ററോളം ഉയരത്തിൽ വളരുന്ന ഒരു കുറ്റിച്ചെടിയാണ് ഓരിലത്തീപ്പെട്ടിമരം. . 1700 മീറ്റർ വരെ ഉയരമുള്ള നനവാർന്ന നിത്യഹരിതവനങ്ങളിൽ കാണുന്നു. വിടുകനലി, വെരുകുതീനി, മുട്ടനാറി, വെടുകനല എന്നെല്ലാം പേരുകളുണ്ട്. കൃഷ്ണശലഭത്തിന്റെ ശലഭപ്പുഴുവിന്റെ ആഹാരത്തിൽ ഒന്നാണ് ഓരിലത്തീപ്പെട്ടിമരം.
കുറിപ്പ്
Rutaceae സസ്യകുടുംബത്തിലെ മറ്റൊരു അംഗമായ മുട്ടനാറിയും ഇതേ പേരുകളിലെല്ലാം അറിയപ്പെടുന്നുണ്ട്.
പുറത്തേക്കുള്ള കണ്ണികൾ
വർഗ്ഗം:ഔഷധസസ്യങ്ങൾ വർഗ്ഗം:കുറ്റിച്ചെടികൾ വർഗ്ഗം:പുഷ്പിക്കുന്ന സസ്യങ്ങൾ വർഗ്ഗം:പശ്ചിമഘട്ടതദ്ദേശവാസിയായ സസ്യങ്ങൾ വർഗ്ഗം:നാരകങ്ങൾ വർഗ്ഗം:ശലഭപ്പുഴുക്കളുടെ ഭക്ഷണസസ്യങ്ങൾ വർഗ്ഗം:ചിത്രം ആവശ്യമുള്ള സസ്യങ്ങളുടെ താളുകൾ‎ വർഗ്ഗം:റൂട്ടേസീ
തൃപ്പൂണിത്തുറ മെട്രോ നിലയം
തൃപ്പൂണിത്തുറ തീവണ്ടി നിലയത്തോട് ചേർന്നുള്ള കൊച്ചി മെട്രോ നിലയമാണ് തൃപ്പൂണിത്തുറ മെട്രോ നിലയം അഥവാ എസ്. എൻ. ജങ്ക്ഷൻ മെട്രോ നിലയം'''. പേട്ട വരെ ഒന്നാം ഘട്ടത്തിൽ പൂർത്തിയാക്കാനായിരുന്നു ആദ്യ തീരുമാനം. എന്നാൽ സ്ഥലവാസികളുടെ എതിർപ്പ് പരിഗണിച്ച് ഒന്നാം ഘട്ടം തൃപ്പൂണിത്തുറ (എസ്. എൻ. ജങ്ക്ഷൻ) വരെ നീട്ടി. സെയിലിന്റെ (സ്റ്റീൽ അതോറിറ്റി ഓഫ് ഇന്ത്യാ ലിമിറ്റഡ്) ഉടമസ്ഥതയിലുള്ള ഒൻപത് ഏക്കർ ഭൂമിയിലാണ് മെട്രോ നിലയം നിർമ്മിക്കുക.
References
വർഗ്ഗം:കൊച്ചി മെട്രോ നിലയങ്ങൾ‎
ചുവാത്ത് ബലൂക്ക്, അലാസ്ക
ചുവാത്ത് ബലൂക്ക് എന്ന പട്ടണം ബെഥേൽ സെൻസസ് മേഖലയിലുള്ള, അലാസ്ക സംസ്ഥാനത്തെ ഒരു പട്ടണമാണ്. 2010 ലെ സെൻസസ് അനുസരിച്ച് പട്ടണത്തിലെ ജനസംഖ്യ 118 ആണ്.
യുണൈറ്റഡ് സ്റ്റേറ്റസ് സെൻസസ് ബ്യൂറോ യുടെ കണക്കുകൾ പ്രകാരം പട്ടണത്തിൻറെ ആകെ വിസ്തൃതി 5.2 ചതുരശ്ര മൈലാണ് (13.4 ചതുരശ്ര കിലോമീറ്റർ). അതിൽ 3.5 ചതുരശ്ര മൈൽ (9.0 ചതുരശ്ര കിലോമീറ്റർ) ഭൂപ്രദേശം കരഭാഗം മാത്രവും ബാക്കി 1.7 ചതുരശ്ര മൈൽ (4.5 ചതുരശ്ര കിലോമീറ്റർ) (33.19 ശതമാനം) ഭാഗം ജലവുമാണ്
കേപ് പാൽമേഴ്‌സ്റ്റൺ ദേശീയോദ്യാനം
ഓസ്ട്രേലിയയിലെ ക്യൂൻസ് ലാന്റിലുള്ള ദേശീയോദ്യാനമാണ് കേപ് പാൽമേഴ്‌സ്റ്റൺ. ബ്രിസ്ബേനിൽ നിന്നും വടക്കു-പടിഞ്ഞാറായി 748 കിലോമീറ്റർ ദൂരെയായാണ് ഇത്. പ്ലെയ്ൻ ക്രീക്ക്, സെൻട്രൽ മക്കായ് കോസ്റ്റ് ജൈവമേഖല എന്നീ ജലസംഭരണ പ്രദേശങ്ങൾക്കിടയിലാണിതിന്റെ സ്ഥാനം.
ഇതിൽ 7,160 ഹെക്റ്റർ കരപ്രദേശവും ദേശീയോദ്യാനത്തിനിരുവശവുമായി 28 കിലോമീറ്റർ തീരപ്രദേശവുമുണ്ട്. 1770ൽ ക്യാപ്റ്റൻ ജെയിംസ് കുക്കാണ് ഈ ദേശീയോദ്യാനത്തിനു ലോർഡ്സ് കമ്മീഷനേഴ്സ് ഓഫ് ദി അഡ്മിറാൽറ്റിയായിരുന്ന വിസ്കൗണ്ട് പാൽമേഴ്സണിന്റെ പേരു നൽകിയത്. 344 മീറ്റർ ഉയരമുള്ള മൗണ്ട് ഫണൽ ഇവിടെയാണുള്ളത്.
അവലംബം
വർഗ്ഗം:ക്വീൻസ്‌ലാന്റിലെ ദേശീയോദ്യാനങ്ങൾ
ജോബ് മൈക്കിൾ
കേരളത്തിലെ ഒരു കേരള കോൺഗ്രസ് (എം) പ്രവർത്തകനും പതിനഞ്ചാം കേരള നിയമസഭയിൽ ചങ്ങനാശ്ശേരി മണ്ഡലത്തിനെ പ്രതിനിധീകരിച്ച ഒരു രാഷ്ട്രീയ പ്രവർത്തകനുമാണ് ജോബ് മൈക്കിൾ. 2021-ലെ തിരഞ്ഞെടുപ്പിൽ കേരള കോൺഗ്രസിലെ വി.ജെ. ലാലിയെ 6,059 വോട്ടുകൾക്ക് പരാജയപ്പെടുത്തിയാണ് ജോബ് മൈക്കിൾ നിയമസഭയിലേക്ക് എത്തിയത്.
അവലംബം
വർഗ്ഗം:കേരള കോൺഗ്രസ് പ്രവർത്തകർ വർഗ്ഗം:പതിനഞ്ചാം കേരളനിയമസഭാ അംഗങ്ങൾ
ക്രിസ്തുമസ് കരോൾ
ക്രിസ്തുമസുമായി ബന്ധപ്പെട്ട് പാടുന്ന പാട്ടുകളാണ് ക്രിസ്തുമസ് കരോൾ. സാധാരണയായി ക്രിസ്തുമസ് ദിനത്തിലോ ആ കാലങ്ങളിലോ ആണ് കരോൾ ഗാനങ്ങൾ പാടാറ്.
പദോൽപത്തി
ഫ്രഞ്ച് വാക്കായ കാരൾ(carole) എന്നതിന് വട്ടത്തിൽ നൃത്തം ചെയ്യുക എന്നാണ് അർത്ഥം. ലാറ്റിൻ വാക്കായ കൊറൗല(choraula) എന്ന വാക്കിന് ഗായകരോടൊപ്പം വട്ടത്തിൽ നൃത്തം ചെയ്യുക എന്നും കൊറൗലെസ് (choraules) എന്ന വാക്കിന് ഓടക്കുഴലിനൊപ്പം നൃത്തം ചെയ്യുക എന്നുമാണ് അർഥം. ഓടക്കുഴൽ വായനക്കാരൻ എന്നർത്ഥമുള്ള ഗ്രീക്ക് വാക്കായ കൊറൗലെസ്(khoraules) എന്ന വാക്കുമായും കരോൾ ബന്ധപ്പെട്ടിരിക്കുന്നു. കരോൾ എന്ന വാക്കിന് ഇപ്പോൾ നൽകുന്ന അർഥം ആനന്ദഗീതം, ഹര്ഷഗീതം എന്നൊക്കെയാണ്.
ചരിത്രം
കരോൾ ആദ്യമായി പാടിയത് ആയിരക്കണക്കിന് വർഷങ്ങൾക്കുമുൻപ് യൂറോപ്പിലാണ്. എന്നാൽ അത് ക്രിസ്‌തുമസ്‌ കരോൾ ആയിരുന്നില്ല. ദക്ഷിണായനാന്ത (ഡിസംബർ 21 -23 ) ആഘോഷത്തിന് അക്രൈസ്‌തവർ നൃത്തം ചെയ്ത് ആലപിക്കാറുള്ള ഗാനങ്ങളായിരുന്നു. എല്ലാ കാലങ്ങളിലും കരോൾ എഴുതപ്പെടുകയും ആലപിക്കപ്പെടുകയും ചെയ്തിരുന്നെങ്കിലും ക്രിസ്തുമസിന് ആലപിക്കുന്ന പാരമ്പര്യം മാത്രമേ അവശേഷിച്ചുള്ളൂ. ആദ്യ ക്രിസ്ത്യാനികൾ അയനാന്തകാലത്തെ ആഘോഷരീതി ഏറ്റെടുത്ത് ക്രിസ്തുമസിന് ക്രിസ്ത്യൻ ഗാനങ്ങൾ ആലപിക്കുന്ന രീതി കൊണ്ടുവന്നു. എ. ഡി. 129-ലാണ് ആദ്യമായി ക്രിസ്തുമസ് ഗാനം രചിക്കപ്പെട്ടതായി രേഖകളുള്ളത്. ലാറ്റിനിൽ എഴുതപ്പെട്ട ഇവ അപ്പോൾ സ്തോത്രങ്ങൾ(Hymns) എന്നാണ് അറിയപ്പെട്ടിരുന്നത്. എട്ടാം നൂറ്റാണ്ടുമുതൽ പലരും ക്രിസ്തുമസ് കരോളുകൾ രചിക്കാൻ തുടങ്ങി. എന്നാൽ ഇവ ലാറ്റിനിൽ ആയിരുന്നു. ലാറ്റിൻ മനസ്സിലാകുന്നവർ കുറവായതിനാൽ അധികം പേർ കരോളിൽ താല്പര്യം കാണിച്ചില്ല. 1200 -കളോടെ ക്രിസ്തുമസ് ആഘോഷിക്കുവാനുള്ള താല്പര്യം തന്നെ ഏറെക്കുറെ നഷ്ടമായി. ഇത് മാറിയത് 1223-ൽ വി. ഫ്രാൻസിസ് അസ്സീസ്സി ഇറ്റലിയിൽ തദ്ദേശീയമായ നാടകങ്ങൾ നടത്തിയതോടെയാണ്. ഇതിൽ ലഘു സ്തോത്രങ്ങളും ഗാനങ്ങളും ഉൾപ്പെടുത്തിയാണ് കഥ പറഞ്ഞത്. ചില ഭാഗങ്ങൾ ലാറ്റിനിലാണെങ്കിലും മിക്ക ഭാഗവും ആളുകൾക്ക് മനസ്സിലാകുന്ന ഭാഷകളിലായിരുന്നു. ഈ കഥകൾ മിക്കതും ബൈബിളിൽ നിന്നുള്ളതല്ലായിരുന്നു. ഈ കരോളുകൾ ഫ്രാൻസിലേക്കും സ്പെയിനിനെക്കും ജർമനിയിലേക്കും മറ്റു യൂറോപ്യൻ രാജ്യങ്ങളിലേക്കും വ്യാപിച്ചു. പള്ളികളിലേക്കാൾ കൂടുതൽ വീടുകളിലും തെരുവുകളിലും ആയിരുന്നു ആലപിക്കാറ്‌. ആദ്യ കരോൾ 1410-ലാണ് എഴുതപ്പെട്ടത്. പരിശുദ്ധ മറിയവും യേശുവും ബെത്ലെഹെമിൽ പലരെയും കണ്ടുമുട്ടുന്നതിനെക്കുറിച്ചായിരുന്നു ആ കരോൾ. ഈ കാലഘട്ടത്തിലെ കരോളുകളിൽ മിക്കതും യഥാർത്ഥ കഥകളല്ലായിരുന്നു. 1647-ൽ ഇംഗ്ളണ്ടിൽ ഒലിവർ ക്റോംവെലും പ്യൂരിറ്റന്മാർ അധികാരത്തിൽ വന്നപ്പോൾ ക്രിസ്തുമസ് ആഘോഷവും കരോൾ ആലാപനവും നിലച്ചു. എന്നാൽ രഹസ്യമായി കരോളുകൾ തുടരുന്നുണ്ടായിരുന്നു.വിക്ടോറിയൻ കാലഘട്ടം വരെ കരോൾ നിശ്ചലമായിരുന്നു. വില്യം സാൻഡിസ്, ഡേവിസ് ഗിൽബെർട് എന്നിവർ ഇംഗ്ളണ്ടിലെ പഴയതും പുതിയതുമായ ക്രിസ്തുമസ് ഗാനങ്ങളുടെ സമാഹാരം പ്രസിദ്ധീകരിച്ചു. അങ്ങനെ ക്രിസ്തുമസ് ഗാനാലാപനം പുനരുജ്ജീവിപ്പിച്ചു. വീടുകളിലൂടെ കയറി ഇറങ്ങിയുള്ള കരോൾ ആരംഭിച്ചു. കരോൾ ആലാപനം ജനപ്രിയമാകുന്നതിനുമുന്പ് ഔദ്യോഗിക കരോൾ ഗായകരുണ്ടായിരുന്നു. ക്രിസ്തുമസ് രാത്രി മാത്രം പാടുന്ന അവർക്കു മാത്രമേ ആളുകളിൽ നിന്നും പണം മേടിക്കുവാനുള്ള അവകാശമുണ്ടായിരുന്നുള്ളു. പിന്നീട് പുതിയ കരോൾ രീതികൾ വരുകയും കൂടുതൽ ജനപ്രിയമാകുകയും ചെയ്തു. ഓസ്ട്രേലിയ, ന്യൂസിലൻഡ്, ദക്ഷിണാഫ്രിക്ക എന്നിവിടെ ക്രിസ്തുമസ് വേനൽക്കാലത്താണ്. ഇവിടെ മെഴുകുതിരി കത്തിച്ച് ക്രിസ്തുമസിന് മുൻപ് പുറത്ത് കരോൾ സംഗീതമേള വയ്ക്കുന്ന രീതിയുണ്ട്. ആദ്യം മെൽബണിൽ നടത്തിയ ‘കരോൾ ബൈ കാൻഡിൽലൈറ്റ്’ എന്ന പരിപാടി പിന്നീട് പലയിടങ്ങളിൽ നടത്താറുണ്ട്. പ്രസിദ്ധരായ പാട്ടുകാരും മറ്റും പങ്കെടുക്കുന്ന ഈ പരിപാടിയിൽ കാണികൾ കത്തിച്ച തിരിയുമായി പങ്കുചേരും.
അവലംബം
വർഗ്ഗം:ക്രൈസ്തവം
അപ്സര റെഡ്ഡി
ഇന്ത്യയിലെ  ട്രാൻസ്ജെൻറർ ആക്ടിവിസ്റ്റും  രാഷ്ട്രീയ പ്രവർത്തകയും പത്രപ്രവർത്തകയുമായ ഒരു ട്രാൻസ്ജെൻറർ വനിതയാണ് അപ്സര റെഡ്ഡി. 2019 ജനുവരി 8 ന് കോൺഗ്രസ് പ്രസിഡന്റ്  രാഹുൽ ഗാന്ധി ഇവരെ അഖിലേന്ത്യാ മഹിളാ കോൺഗ്രസ് ദേശീയ ജനറൽ സെക്രട്ടറിയായി നിയമിച്ചു. ഈ പദവിയിൽ എത്തുന്ന ആദ്യ ട്രാൻസ്ജെൻറർ സ്ത്രീയാണ് അപ്സര.
ജീവിത രേഖ
അജയ് റെഡ്ഡി എന്നായിരുന്നു ആദ്യ പേർ. ഓസ്‌ട്രേലിയ യിലെ മൊണാഷ് യൂണിവേഴ്സിറ്റിയിൽ നിന്നും ജേർണലിസത്തിൽ ബിരുദവും ലണ്ടനിലെ സിറ്റി യൂണിവേഴ്സിറ്റിയിൽ നിന്നും ഡവലപ്മെന്റൽ എക്കണോമിക്സിൽ ബിരുദാനന്തര ബിരുദവും നേടി. മൊണാഷ് യൂണിവേഴ്സിറ്റിയിലെ ഓവർസീസ് സ്റ്റുഡന്റ്സ് സർവീസ് പ്രസിഡന്റായിരുന്നു.
മീഡിയ പ്രവർത്തനം
ലണ്ടനിലെ ബി.ബി.സി. വേൾഡ് സർവീസ്, ദ ഹിന്ദു ,കോമൺവെൽത്ത് സെക്രട്ടേറിയറ്റ്, ന്യൂ ഇന്ത്യൻ എക്സ്പ്രസ്സ്, ഡെക്കാൻ ക്രോണിക്കൽ എന്നീ മാധ്യമങ്ങളിൽ പ്രവർത്തിച്ചു. കൺസ്യൂമറിസം, രാഷ്ട്രീയം, സെലിബ്രിറ്റി ലൈഫ്സ്റ്റൈൽസ്, വിദ്യാഭ്യാസം തുടങ്ങിയ വിഷയങ്ങളിൽ കോളങ്ങൾ എഴുതിയിട്ടുണ്ട്. അമിതാഭ് ബച്ചൻ, ഐശ്വര്യ റായി, മുൻ ഓസ്ട്രേലിയൻ  പ്രധാനമന്ത്രി  ജോൺ ഹോവാർഡ്, ഫോർമുല വൺ  റേസർ മൈക്കൽ ഷൂമാക്കർ, എ.ആർ. റഹ്മാൻ, ഹോളിവുഡ് താരം നിക്കോളാസ് കേജ് തുടങ്ങിയവരുമായി അഭിമുഖം നടത്തിയിട്ടുണ്ട്. ശ്രീലങ്ക, ഇന്ത്യ, ഇന്തോനേഷ്യ എന്നീ രാജ്യങ്ങളിൽ ഉണ്ടായ സുനാമി ദുരന്തം റിപ്പോർട്ട് ചെയ്തിരുന്നു. തമിഴ് ടി വി ചാനൽ ആയ തന്തി ടി.വി.യിൽ നാട്പുടൻ അപ്സര എന്ന ഷോ അവതരിപ്പിച്ചു. , ഓസ്‌ട്രേലിയൻ കോൺസുലേറ്റ് ജനറൽ ഡോ. ടി.ജെ. റാവു വിന്റെ മീഡിയ ഉപദേശക ആയി പ്രവർത്തിച്ചിട്ടുണ്ട്.
സാമൂഹ്യ പ്രവർത്തനം
യൂണിസെഫ് തമിഴ്നാട്ടിൽ നടത്തിയ ഒരു ആരോഗ്യ പരിപാടിയുടെ ഭാഗമായി പ്രവർത്തിച്ചു. 2016 ൽ ഇവർ ഓൾ ഇന്ത്യ അണ്ണാ ദ്രാവിഡ മുന്നേറ്റ കഴകം എന്ന പാർട്ടിയിൽ  ചേർന്നു. പാർട്ടിയുടെ വക്താവ് ആയിരുന്നു. മാഡ്രിഡി ലെ യൂറോപ്യൻ പാർലമെൻറ് സെഷൻ, ദ വേൾഡ് പ്രൈഡ് സമ്മിറ്റ്, യൂനിസെഫ്, ഗോൾഡ് മാൻ സാച്ച്സ്, നാസ്കോം ഇൻഡ്യ, പ്രിൻസ്ടൺ യൂണിവേഴ്സിറ്റി തുടങ്ങിയ ഉന്നതങ്ങളായ  വേദികളിൽ  സംസാരിച്ചിട്ടുണ്ട്.
അവലംബം
വർഗ്ഗം:ലൈംഗികന്യൂനപക്ഷങ്ങൾ
ലുചിറ്റ ഹർടാഡോ
ഒരു അമേരിക്കൻ ചിത്രകാരിയായിരുന്നു ലുചിറ്റ ഹൂർടാഡോ ([luˈt͡ʃita urˈt̪aðo]; നവംബർ 28, 1920-ഓഗസ്റ്റ് 13, 2020), വെനിസ്വേലയിൽ ജനിച്ച  അവരുടെ ജന്മനാമം ലൂയിസ അമേലിയ ഗാർഷ്യ റോഡ്രിഗസ് ഹുർട്ടാഡോ എന്നായിരുന്നു. വെനിസ്വേലയിൽ ജനിച്ച അവർ കുട്ടിക്കാലത്ത് അമേരിക്കയിലേക്ക് താമസം മാറി. ഹൈസ്കൂളിൽ പഠന വിഷയത്തിൽ ശ്രദ്ധ കേന്ദ്രീകരിച്ചതിനുശേഷം അവർ കലയിൽ ഏർപ്പെടുകയും എട്ട് പതിറ്റാണ്ടുകളായി കലാസൃഷ്ടികൾ ചെയ്തുവെങ്കിലും ജീവിതാവസാനം വരെ അവരുടെ കലയ്ക്ക് വ്യാപകമായ അംഗീകാരം ലഭിക്കുകയും ചെയ്തു. അവരുടെ കലാസൃഷ്ടിക്ക് ശക്തമായ പാരിസ്ഥിതികവും സ്ത്രീവാദപരവുമായ പ്രമേയങ്ങളുണ്ട്. അത് വിവിധ കലാപ്രസ്ഥാനങ്ങളിൽ നിന്നും സംസ്കാരങ്ങളിലും സ്വാധീനം ചെലുത്തുന്നു.
ആദ്യകാലവും വ്യക്തിപരമായ ജീവിതവും
1920 നവംബർ 28 ന് വെനിസ്വേലയിലെ മൈക്വെറ്റിയയിലാണ് ഹുർടാഡോ ജനിച്ചത്. അവരുടെ അമ്മ രണ്ട് സഹോദരിമാരോടൊപ്പം വെനസ്വേലയിൽ നിന്ന് ന്യൂയോർക്കിലേക്ക് മാറി തയ്യൽക്കാരിയായി ജോലി ചെയ്തു. 1928 -ൽ ഹുർടാഡോയും അവരുടെ മൂത്ത സഹോദരിയും ന്യൂയോർക്കിൽ അമ്മയോടും അമ്മായിമാരോടും ചേരുകയും അവരുടെ പിതാവ് വെനിസ്വേലയിൽ താമസിക്കുകയും ചെയ്തു. അവർ വാഷിംഗ്ടൺ ഇർവിംഗ് ഹൈസ്കൂളിൽ ഫൈൻ ആർട്ട് പഠിക്കുകയും ആർട്ട് സ്റ്റുഡന്റ്സ് ലീഗിൽ ക്ലാസ്സെടുക്കുകയും ചെയ്തു. സ്പാനിഷ് ഭാഷാ പത്രമായ ലാ പ്രെൻസയിൽ സന്നദ്ധസേവനം ചെയ്ത അവർ അവിടെ അവരുടെ ആദ്യ ഭർത്താവായ ചിലിയൻ പത്രപ്രവർത്തകൻ ഡാനിയൽ ഡി സോളറിനെ കണ്ടു. ലുചിറ്റയ്ക്ക് 18 വയസ്സുള്ളപ്പോൾ ഈ ദമ്പതികൾ വിവാഹിതരാകുകയും അവർക്ക് രണ്ട് കുട്ടികൾ ജനിക്കുകയും ചെയ്തു. ഡൊമിനിക്കൻ റിപ്പബ്ലിക്കിന്റെ അന്നത്തെ ഏകാധിപതിയായിരുന്ന റാഫേൽ ട്രൂജില്ലോയുടെ ക്ഷണപ്രകാരം ഹുർടാഡോയും ഡി സോളറും ഒരു പത്രം തുടങ്ങാൻ സാന്റോ ഡൊമിംഗോയിലേക്ക് മാറി. ദമ്പതികൾ വീണ്ടും ന്യൂയോർക്കിലേക്ക് മാറി. അവിടെ അവർ റുഫിനോ തമയോയെപ്പോലെയുള്ള ലാറ്റിനമേരിക്കൻ കലാകാരന്മാരും പത്രപ്രവർത്തകരുമായി അടുപ്പത്തിലായി.
അവരും ഡി സോളറും 1942 ൽ വിവാഹമോചനം നേടി. ഇസാമു നൊഗുച്ചി അദ്ദേഹത്തെ പരിചയപ്പെടുത്തിയ ശേഷം അവർ പിന്നീട് കലാകാരനും കളക്ടറുമായ വോൾഫ്ഗാങ് പാലനെ വിവാഹം കഴിച്ചു. ആദ്യ വിവാഹത്തിൽ നിന്ന് ഹുർടാഡോയുടെ മകൻ പാബ്ലോ അഞ്ചാം വയസ്സിൽ പോളിയോ ബാധിച്ച് മരിച്ചു. അവർക്ക് മറ്റൊരു കുട്ടിയുണ്ടാകണമെന്ന് ആഗ്രഹമുണ്ടായിരുന്നു. അതേസമയം പാലന് താല്പര്യമില്ലാത്തതിനാൽ ദമ്പതികൾ വിവാഹമോചനം നേടി.
ഈ സമയത്ത്, അവരുടെ സഹ കലാകാരന്മാരുടെ വലയം വളർന്നു. അത്തരത്തിലുള്ള ഒരു ബന്ധം അവർ ഉണ്ടാക്കിയത് ഐൽസ് ഗിൽമോറുമായി ആയിരുന്നു. അവർ വിവാഹിതരായിരിക്കുമ്പോൾ ഹുർടാഡോയും ഡി സോളാറുമായി താമസിച്ചു. ഗിൽമോർ ഇസാമു നോഗുച്ചിയുടെ അർദ്ധസഹോദരിയായിരുന്നു. അതിനാൽ നൊഗുച്ചിയും ഹുർടാഡോയും അടുപ്പത്തിലാകുകയും പലപ്പോഴും ഗാലറികൾ ഒരുമിച്ച് സന്ദർശിക്കുകയും ചെയ്തു.
2020 ഓഗസ്റ്റ് 13 ന് രാത്രി കാലിഫോർണിയയിലെ സാന്താ മോണിക്കയിലുള്ള വീട്ടിൽ വച്ച് ഹുർടാഡോ മരിച്ചു. അവരുടെ നൂറാം ജന്മദിനത്തിന് 76 ദിവസം മാത്രം ശേഷിക്കെ അവർ സ്വാഭാവിക കാരണങ്ങളാൽ മരിച്ചു.
പുറംകണ്ണികൾ
വർഗ്ഗം:1920-ൽ ജനിച്ചവർ വർഗ്ഗം:2020-ൽ മരിച്ചവർ വർഗ്ഗം:ബി.ബി.സി. 100 സ്ത്രീകൾ
പ്രിട്ടോറിയ
ദക്ഷിണാഫ്രിക്കയിലെ വടക്കൻ ഗൗട്ടെങ് പ്രവിശ്യയിലുള്ള ഒരു പ്രധാന നഗരമാണ് പ്രിട്ടോറിയ. ദക്ഷിണാഫ്രിക്കയുടെ കാര്യനിർവാഹക തലസ്ഥാനമാണീ നഗരം. ജൊഹാന്സ്ബർഗ്ഗിന് 55 കിലോമീറ്റർ വടക്കുകിഴക്കായി സ്ഥിതി ചെയ്യുന്ന പ്രിട്ടോറിയക്ക് ആഫ്രിക്കൻ വിമോചനനായകൻ ആന്ദ്രിസ് പ്രിറ്റോറിയസിന്റെ പേരിൽനിന്നുമാണ് പേർ ലഭിച്ചത്. ആഫ്രികാൻസ് ആണ് പ്രിട്ടോറിയയിലെ സംസാരഭാഷ. ദക്ഷിണാഫ്രിക്കയുടെ സൈനിക ആസ്ഥാനം സ്ഥിതി ചെയ്യുന്നത് പ്രിട്ടോറിയയിലാണ്.
സ്ഥിതി വിവര കണക്കുകൾ
നഗരസഭയുടെ കണക്കുകൾ പ്രകാരം പ്രിട്ടോറിയയിലെ ജനസംഖ്യ ഏകദേശം 29 ലക്ഷത്തോളമാണ്. ആഫ്രികാൻസിനു പുറമേ പേഡി,സ്വോത്തോ, സുലു മുതലായ പ്രാദേശികഭാഷകളും ഇംഗ്ലീഷും ഇവിടുത്തുകാർ സംസാരിക്കാറുണ്ട്.ബ്രിട്ടീഷ്,ഇന്ത്യൻ വംശജരും ധാരാളമായി പ്രിട്ടോറിയയിൽ താമസിക്കുന്നു.
സഹോദരനഗരങ്ങൾ
=അവലംബം=
പുരാതന വാദ്യ ഉപകരണങ്ങൾ
പുരാതനമായ ചില വാദ്യ ഉപകരണങ്ങളുടെ പേരുകൾ.
ചക്കത്തൊണ്ട്, ഉറുമ്പ് എന്നിവ കേരളത്തിലെ പ്രാചീന ഉപകരണമാണ്. വീണയുടെ പുരാതന രൂപമായ നല്ലി അഴി അത്തരം ഒരു ഉപകരണമാണ്. ഇരുതുടി വീരാണം, കിടുപടി, പോലുള്ളവ സന്ധ്യാനാമജപത്തിന് ഉപയോഗിച്ചിരുന്നു. ചരടിവാദ്യം, കൊക്കര,
സാലാപാർഥ എന്ന ഉപകരണം പതിനാറാം നൂറ്റാണ്ടിൽ സ്പെയിനിൽ ശവസംസ്കാരത്തിനായി ഉപയോഗിച്ചിരുന്നു. ഇതു പിന്നീട് നിരോധിക്കപ്പെട്ടു. ദാമിരം, കോഹാൽ, മാങ്കെ, തിർളി എന്നിവയും ചില ഉപകരണങ്ങളാണ്.
നാർക്കോ അനാലിസിസ്
കുറ്റാന്വേഷണ ഏജൻസികൾ പ്രതികളിൽ നിന്നും തെളിവ് ശേഖരിയ്ക്കാനായി സ്വീകരിക്കുന്ന ഒരു ശാസ്ത്രീയ മാർഗ്ഗമാണ് നാർകോ അനാലിസിസ്.
'ബോധംകെടുത്തുക' എന്നർഥം വരുന്ന 'നാർക്ക്' (Narkk) എന്ന ഗ്രീക്കുപദത്തിൽനിന്നാണ് 'നാർക്കോ' എന്ന ഇംഗ്ലിഷ് പദത്തിന്റെ ആരംഭം. യുദ്ധത്തടവുകാരെയും കുറ്റവാളികളെയും ചില സന്ദർഭങ്ങളിൽ മനോരോഗികളെയും ബാർബിറ്റ്യുറേറ്റുകൾ (Barbiturates) പോലുള്ള ലഹരിമരുന്നുകൾ കുത്തിവച്ച് ചോദ്യം ചെയ്യുകയോ കൗൺസിലിങ്ങിന് വിധേയമാക്കുകയോ ചെയ്യുന്ന രീതിയെ സൂചിപ്പിക്കാനാണ് ആദ്യകാലങ്ങളിൽ ഈ പദം ഉപയോഗിച്ചിരുന്നത്. 1922-ൽ ഹോർസ്ലി എന്ന അമേരിക്കൻ മനഃശാസ്ത്രജ്ഞനാണ് ഈ പദം ആദ്യമായി ഉപയോഗിച്ചത്.
കുറ്റകൃത്യങ്ങളിൽ പ്രതികളാക്കപ്പെടുന്നവരിൽ ട്രൂത്ത് സിറം എന്നറിയപ്പെടുന്ന മരുന്നുകൾ കുത്തിവച്ച് സത്യങ്ങൾ പുറത്തുകൊണ്ടുവരാൻ ഉപയോഗിക്കുന്ന ഒരു ശാസ്‌ത്രീയ പരിശോധനയാണിത്‌. പോളീഗ്രാഫ്‌, ബ്രെയിൻമാപ്പിങ്‌, നാർകോ അനാലിസിസ്‌ എന്നിവയാണ്‌ സത്യം പുറത്തുകൊണ്ടുവരാനായി സ്വീകരിക്കുന്ന മറ്റു ചില മാർഗ്ഗങ്ങൾ.
ചോദിക്കുന്ന ചോദ്യങ്ങൾക്കെല്ലാം വിലക്കുകളില്ലാതെ ആത്മനിയന്ത്രണമില്ലാതെ സത്യസന്ധമായി ഉത്തരം നൽകത്തക്ക രീതിയിൽ വ്യക്തികളുടെ തലച്ചോറിൽ രാസമാറ്റമുണ്ടാക്കാൻ ട്രൂത്ത് സിറം എന്നറിയപ്പെടുന്ന മരുന്നുകൾക്ക്‌ കഴിയുന്നു.എന്നാൽ അവർ പറയുന്ന കാര്യങ്ങൾ പൂർണായും സത്യമാണെന്ന്‌ ഉറപ്പിക്കാൻ കഴിയുകയില്ല.വേണ്ടത്ര മുൻകരുതലില്ലാതെ ഈ ട്രൂത്ത്‌ സിറങ്ങൾ കുത്തിവച്ചാൽ മരണം വരെ സംഭവിക്കാനിടയുണ്ട്‌. ഹൃദ്രോഗം, ഉയർന്ന രക്തസമ്മർദ്ദം തുടങ്ങിയ അസ്വാസ്ഥ്യങ്ങളുള്ളവരിൽ വളരെ സൂക്ഷിച്ചുമാത്രമേ ഈ പരിശോധന നടത്താൻ പാടുള്ളു.
ഇന്ദ്രിയങ്ങളുടെ പ്രവർത്തനത്തെ മന്ദീഭവിപ്പിച്ച്‌ വേദനയില്ലാതെ ഉറക്കത്തിനും മയക്കത്തിനുമിടയിലുള്ള ഒരവസ്ഥയിലേക്ക്‌ മനുഷ്യനെ എത്തിക്കാൻ കഴിവുള്ളവയാണ്‌ നാർക്കോട്ടിക്കുകൾ. ഇത്തരം നാർക്കോട്ടിക്കുകളാണ്‌ പലപ്പോഴും ട്രൂത്ത്‌ സിറങ്ങളായി ഉപയോഗിക്കുന്നത്‌. മയക്കത്തിനും ഉറക്കത്തിനും ഇടയിലുള്ള ഒരു പ്രത്യേക അവസ്ഥയിലാണ്‌ ചോദിക്കുന്ന ചോദ്യങ്ങൾക്കെല്ലാം ആത്മനിയന്ത്രണമില്ലാതെ വ്യക്തികൾ ഉത്തരം നൽകുന്നത്‌. 1943-ൽ സ്റ്റീഫൻ ഹോഴ്‌സിലി പ്രസിദ്ധീകരിച്ച "നാർകോ അനാലിസിസ്‌ എ ന്യൂ ടെക്‌നിക്‌ ഇൻ ഷോർട്‌ കട്ട്‌ സൈക്കോതെറാപ്പി" എന്ന പുസ്‌തകത്തിലാണ്‌ മനശാസ്‌ത്ര ചികിത്സാരീതിയെന്ന്‌ വിശേഷിപ്പിച്ച്‌ നാർകോ പരിശോധനയെക്കുറിച്ച്‌ ആദ്യമായി പ്രതിപാദിക്കുന്നത്‌. ചില പ്രത്യേക മരുന്നുകൾ കുത്തിവയ്‌ക്കുമ്പോൾ വ്യക്തികൾ തടസ്സമില്ലാതെ എല്ലാകാര്യങ്ങളും സംസാരിക്കുമെന്ന്‌ സന്ദർഭവശാൽ ഹോഴ്‌സിലി കണ്ടെത്തുകയായിരുന്നു.
അവലംബം
വർഗ്ഗം:ശാസ്ത്രീയ സമീപനം വർഗ്ഗം:അവലംബം ഇല്ലാത്ത താളുകൾ
എം. ശിവപ്രസാദ്
മലയാളത്തിലെ ബാല സാഹിത്യകാരന്മാരിലൊരാളാണ് '''എം. ശിവപ്രസാദ്'''. 2014 ലെ ബാല സാഹിത്യത്തിനുള്ള കേരള സാഹിത്യ അക്കാദമി പുരസ്കാരം ലഭിച്ചിട്ടുണ്ട്.
ജീവിതരേഖ
തിരുവനന്തപുരം ജില്ലയിലെ കല്ലറയിൽ ജനിച്ചു. ചിത്രകലാധ്യാപകനായിരുന്നു. കേരള സംഗീത നാടക അക്കാദമിയുടെ ജനറൽ കൗൺസിൽ അംഗമായും പ്രവർത്തിച്ചിട്ടുണ്ട്. ബാല നാടകത്തിന്റെ രചനയ്ക്കും സംവിധാനത്തിനും മൂന്നു തവണ കേരള സംഗീത നാടക അക്കാദമിയുടെ പുരസ്കാരം ലഭിച്ചിട്ടുണ്ട്.
അവലംബം
വർഗ്ഗം:ബാലസാഹിത്യകാരന്മാർ വർഗ്ഗം:കേരള സാഹിത്യ അക്കാദമി പുരസ്കാരം ലഭിച്ചവർ
സാഖറി ടെയ്‌ലർ
സഖാരി ടെയ്‌ലർ അമേരിക്കയുടെ (യു.എസ്.എ.) 12-ആമത്തെ പ്രസിഡന്റായിരുന്നു. ചുരുങ്ങിയകാലം മാത്രമേ പ്രസിഡന്റുപദവിയിൽ ഉണ്ടായിരുന്നുള്ളൂ. സൈനികനായാണ് തുടക്കം. മെക്സിക്കൻ യുദ്ധത്തിലൂടെ അദ്ദേഹം ദേശീയ ശ്രദ്ധ പിടിച്ചുപറ്റി. റിച്ചാർഡ് ടെയ്‌ലറുടെയും സാറാ ഡബ്നി സ്റ്റോരത്തറുടെയും മൂന്നാമത്തെ പുത്രനായി ഇദ്ദേഹം 1784 നവംബർ 24-ന് വെർജീനിയയിലെ ഓറഞ്ച് കൗണ്ടിയിൽ ജനിച്ചു.
പദവികൾ
ബ്ലാക്ക് ഹാക്ക് യുദ്ധത്തിലും സെമിനോൾ യുദ്ധത്തിലും പങ്കെടുത്തു. 1838-ൽ ബ്രിഗേഡിയർ പദവി ലഭിച്ചു. 1845-ഓടെ ടെക്സാസ് അതിർത്തിയിലെ അമേരിക്കൻ സേനയുടെ നിയന്ത്രണത്തിനായി ഇദ്ദേഹത്തെ നിയോഗിച്ചു. 1846-ൽ മേജർ ജനറലായി മെക്സിക്കൻ യുദ്ധത്തിൽ (1846-48) അമേരിക്കൻ സൈന്യത്തെ പ്രഗൽഭമായി നയിച്ചു. ഈ യുദ്ധത്തിലെ പ്രകടനം ഇദ്ദേഹത്തിന് ദേശീയ നായക പരിവേഷം നൽകി. തുടർന്ന് വിഗ് പാർട്ടി (ഡെമോക്രാറ്റിക് പാർട്ടിക്കെതിരായി രൂപംകൊണ്ട ഈ പാർട്ടി ഏതാനും വർഷങ്ങളേ നിലനിന്നുള്ളൂ; 1834-1856) ഇദ്ദേഹത്തെ യു.എസ്. പ്രസിഡന്റ് സ്ഥാനാർഥിയാക്കി.
പ്രസിഡന്റായി തിരഞ്ഞെടുക്കപ്പെട്ടു
പ്രസിഡന്റായി തെരഞ്ഞെടുക്കപ്പെട്ട ഇദ്ദേഹം 1849 മാർച്ച് 5 മുതൽ 50 ജൂലൈ 9 വരെ അധികാരത്തിലിരുന്നു. ഇദ്ദേഹത്തിന്റെ ഭരണകാലത്ത് സ്റ്റേറ്റുകളുടെ സംയോജനം സംബന്ധിച്ച് അമേരിക്കയിലെ രാഷ്ട്രീയ സ്ഥിതി വളരെയധികം കലുഷിതമായി. അടിമസമ്പ്രദായം സംബന്ധിച്ച പ്രശ്നങ്ങൾ രൂക്ഷമായ കാലവുംകൂടിയായിരുന്നു ഇത്. മധ്യ അമേരിക്കയിലൂടെ നിർമ്മിക്കുന്ന തോടുകളുടെയും റെയിൽവേയുടെയും നിയന്ത്രണം സംബന്ധിച്ച് ബ്രിട്ടനുമായി ഒപ്പുവച്ച ക്ലേറ്റൺ-ബുൾവർ ഉടമ്പടി (1850) ടെയ്‌ലറുടെ ഭരണനേട്ടമാണെന്ന് അഭിപ്രായമുണ്ട്. പ്രസിഡന്റായിരിക്കെ 1850 ജൂലൈ 9-ന് ഇദ്ദേഹം വാഷിങ്ടൺ ഡി.സി.യിൽ മരണമടഞ്ഞു. വില്ല്യം ഹെന്രി ഹാരിസണും ജെയിംസ് ഗാർഫീൽഡിനും ശേഷം ഏറ്റവും കുറച്ചുകാലം അധികാരത്തിലിരുന്ന പ്രസിഡന്റാണ് ടെയ്ലർ.
അവലംബം
വർഗ്ഗം:1784-ൽ ജനിച്ചവർ വർഗ്ഗം: 1850-ൽ മരിച്ചവർ വർഗ്ഗം:നവംബർ 24-ന് ജനിച്ചവർ വർഗ്ഗം:ജൂലൈ 9-ന് മരിച്ചവർ
വർഗ്ഗം:അമേരിക്കൻ പ്രസിഡണ്ടുമാർ
പാലാരിവട്ടം മെട്രോ നിലയം
കൊച്ചി നഗരത്തിന്റെ കേന്ദ്രഭാഗത്തുള്ള ഒരു മെട്രോ നിലയമാണ് പാലാരിവട്ടം മെട്രോ നിലയം. ആലുവ - പാലാരിവട്ടം പാതയുടെ നിർമ്മാണം ഡിസംബർ 2015-ഓടെയും പാലാരിവട്ടം - പേട്ട പാതയുടെ നിർമ്മാണം 2016 -ഓടെയും പൂർത്തിയാകുമെന്ന് പ്രതീക്ഷിക്കുന്നു.
അവലംബം
വർഗ്ഗം:കൊച്ചി മെട്രോ നിലയങ്ങൾ‎
ആരാധന
ശർമിള ടാഗോറും രാജേഷ് ഖന്നയും അഭിനയിച്ച ശക്തി സാമന്ത സംവിധാനം ചെയ്ത് 1969-ൽ പുറത്തിറങ്ങിയ ഇന്ത്യൻ ഹിന്ദി ഭാഷാ റൊമാന്റിക് നാടക ചിത്രമാണ് ആരാധന. പതിനേഴാമത് ഫിലിംഫെയർ അവാർഡിൽ മികച്ച ചിത്രത്തിനുള്ള ഫിലിംഫെയർ അവാർഡ് നേടി. ടാഗോറിന് ഫിലിംഫെയർ മികച്ച നടിക്കുള്ള ഒരേയൊരു അവാർഡ് ലഭിച്ചു.
കഥാസംഗ്രഹം
മനോഹരമായ ഒരു മലയോര ഭൂപ്രദേശത്ത്, ഇന്ത്യൻ എയർഫോഴ്സ് ഓഫീസർ അരുൺ വർമ്മ തന്റെ സഹ പൈലറ്റ് മദനോടൊപ്പം തുറന്ന ജീപ്പിന് മുകളിൽ "മേരി സപ്നോ കി റാണി" പാടുന്നു, ഒരു ഡോക്ടറായ ഗോപാൽ ത്രിപാഠിയുടെ മകൾ വന്ദന ഒരു മിനി ട്രെയിനിൽ നിന്ന് അവനെ ഒളിഞ്ഞുനോക്കുന്നു. ഒരു ചെറിയ പ്രണയത്തിന് ശേഷം അവർ ഒരു രഹസ്യ കല്യാണം കഴിച്ചു. അതിനുശേഷം മഴ പെയ്യാൻ തുടങ്ങുന്നു, അവർക്ക് ഒരു ഹോട്ടലിൽ താമസിക്കണം, ഈ സമയത്ത് അവർ പരസ്പരം ലൈംഗിക ബന്ധത്തിൽ ഏർപ്പെടുന്നു. ഇവിടെയാണ് വന്ദന ഗർഭിണിയാകുന്നത്.
അധികം വൈകാതെ ഒരു വിമാനാപകടത്തിൽ അരുൺ മരിക്കുന്നു. അരുണുമായുള്ള വിവാഹം ഒരിക്കലും ഔപചാരികമായിട്ടില്ലാത്തതിനാൽ അവിവാഹിതയായ വന്ദനയെ സ്വീകരിക്കാൻ അവന്റെ കുടുംബം വിസമ്മതിച്ചു. അതിനിടയിൽ അവളുടെ അച്ഛനും മരിക്കുന്നു, അവളെ അനാഥയാക്കി. ഒടുവിൽ വന്ദനയുടെ മകൻ ജനിച്ചു, പക്ഷേ കുട്ടികളില്ലാത്ത ദമ്പതികളെ ദത്തെടുക്കാൻ അവൾ നിർബന്ധിതയായി. അവന്റെ ജീവിതത്തിന്റെ ഭാഗമാകാൻ തീരുമാനിച്ച അവൾ അവന്റെ നാനിയാകാനുള്ള ഉത്തരവാദിത്തം ഏറ്റെടുക്കുന്നു. സൂരജ് എന്നാണ് ആൺകുട്ടിയുടെ പേര്. അവളുടെ തൊഴിലുടമയുടെ സഹോദരൻ ശ്യാം എത്തി വന്ദനയെ മോഹിക്കുന്നു. ആരുമില്ലാത്ത സമയത്ത് അയാൾ അവളെ ബലാത്സംഗം ചെയ്യാൻ ശ്രമിക്കുന്നു, എന്നാൽ സൂരജ് എത്തി വന്ദനയെ രക്ഷിക്കാൻ അവനെ കുത്തിക്കൊന്നു. പോലീസ് എത്തുമ്പോൾ, വന്ദന കൊലപാതകത്തിന്റെ ഉത്തരവാദിത്തം ഏറ്റെടുക്കുകയും അറസ്റ്റിലാകുകയും സൂരജ് ഓടിപ്പോവുകയും അവൻ വളരുമ്പോൾ ഈ ദുരനുഭവം മറക്കുകയും ചെയ്യുന്നു.
വർഷങ്ങൾക്ക് ശേഷം, വന്ദന ജയിൽ മോചിതയായപ്പോൾ, ജയിലർ അവളെ വീട്ടിലേക്ക് കൂട്ടിക്കൊണ്ടുപോയി മകൾ രേണുവിനെ പരിചയപ്പെടുത്തുന്നു. രേണു സൂരജുമായി ഡേറ്റിംഗിലാണെന്ന് അറിഞ്ഞപ്പോൾ വന്ദന സൂരജുമായി മുഖാമുഖം വരുന്നു. അച്ഛൻ ആഗ്രഹിച്ചതുപോലെ സൂരജ് ഒരു എയർഫോഴ്സ് ഉദ്യോഗസ്ഥനാണ്. തന്റെ മാതാപിതാക്കളുടെ പശ്ചാത്തലവും ചരിത്രവും മനസ്സിലാക്കിയ സൂരജിന് നാണക്കേട് തോന്നുന്നതിനാൽ വന്ദന സത്യം മറച്ചുവെക്കാൻ ആഗ്രഹിക്കുന്നുവെങ്കിലും വന്ദനയെ താൻ എവിടെയോ കണ്ടിട്ടുണ്ടെന്ന് അയാൾ പതുക്കെ ഓർക്കാൻ തുടങ്ങി. ജയിലറുടെ വീട്ടിലാണ് വന്ദന താമസിക്കുന്നത്.
സൂരജ് തന്റെ യഥാർത്ഥ പിതാവ് അരുണിനെപ്പോലെ വിമാനാപകടത്തിൽ പരിക്കേറ്റു, പക്ഷേ അതിജീവിക്കുന്നു. ആശുപത്രിയിൽ സുഖം പ്രാപിച്ചുകൊണ്ടിരിക്കുമ്പോൾ, വന്ദന മദനെ കണ്ടുമുട്ടുന്നു, സൂരജ്, അരുണിന്റെയും വന്ദനയുടെയും മകനാണെന്ന് അറിയുന്നു. സൂരജിനോട് സത്യം പറയണമെന്ന് അയാൾ ആഗ്രഹിക്കുന്നു, പക്ഷേ പരിണതഫലങ്ങൾ ഭയന്ന് സൂരജ് തന്റെ മകനാണെന്ന് അറിയാൻ വന്ദന ആഗ്രഹിക്കുന്നില്ല. പിന്നീട് വന്ദന അടുത്തില്ലാത്തപ്പോൾ, അരുണിന്റെ ഫോട്ടോ കാണുന്ന അവളുടെ ഡയറി സൂരജ് കാണുന്നു. അരുണും വന്ദനയും തന്റെ യഥാർത്ഥ മാതാപിതാക്കളാണെന്ന് മനസ്സിലാക്കിയ അദ്ദേഹം വന്ദനയുടെ ആത്മത്യാഗ മനോഭാവത്തെ അഭിവാദ്യം ചെയ്യുകയും അവളെ തന്റെ അമ്മയായി പരസ്യമായി അംഗീകരിക്കുകയും ചെയ്യുന്നു.
ആഘാതം
ആരാധന ഇന്ത്യക്കാരിൽ പൊതുവെ വലിയ സ്വാധീനം ചെലുത്തി. 1970-ൽ ആരാധന എന്ന ചിത്രത്തിലെ രാജേഷ് ഖന്നയെ കണ്ട് ആകൃഷ്ടനായി ഫിലിം ആൻഡ് ടെലിവിഷൻ ഇൻസ്റ്റിറ്റ്യൂട്ട് ഓഫ് ഇന്ത്യയിലേക്ക് പോയതായി ഒരു അഭിമുഖത്തിൽ സമ്മതിച്ച ഇന്ത്യൻ നടൻ ടോം ആൾട്ടർ, അവരിൽ ഒരാളാണ് സിനിമകൾ ഒരു തൊഴിലായി എടുക്കാൻ ഇത് പലരെയും പ്രേരിപ്പിച്ചു.
നിർമ്മാണം
സച്ചിൻ ഭൗമിക്കാണ് ചിത്രത്തിന് തിരക്കഥയൊരുക്കിയത്. 1946-ൽ പുറത്തിറങ്ങിയ ടു ഈച്ച് ഹിസ് ഓൺ എന്ന ചിത്രത്തെ ആസ്പദമാക്കിയുള്ളതായിരുന്നു ചിത്രത്തിന്റെ പ്രമേയം. ആരാധനയുടെ ഷൂട്ടിംഗിന് ഒരു ദിവസം മുമ്പ്, നിർമ്മാതാവ് സുരീന്ദർ കപൂർ തന്റെ ഏറ്റവും പുതിയ ചിത്രമായ ഏക് ശ്രീമാൻ ഏക് ശ്രീമതിയെ ശശി കപൂറിനെ നായകനാക്കി, സച്ചിൻ ഭൗമിക് എഴുതിയതും സാമന്തയെ കാണിച്ചു. അദ്ദേഹത്തെ അതിശയിപ്പിച്ചുകൊണ്ട്, ഈ സിനിമയ്ക്ക് സ്വന്തം സിനിമയ്ക്ക് സമാനമായ ഒരു അന്ത്യം ഉണ്ടായിരുന്നു. അടുത്ത ദിവസം, എഴുത്തുകാരായ ഗുൽഷൻ നന്ദയും മധുസൂദൻ കലേൽക്കറും അദ്ദേഹത്തിന്റെ ഓഫീസ് സന്ദർശിച്ചപ്പോൾ സാമന്ത തന്റെ സിനിമ ഉപേക്ഷിക്കാൻ തീരുമാനിച്ചു. പ്രശ്‌നം കേട്ടയുടൻ ഗുൽഷൻ നന്ദയാണ് ചിത്രത്തിൽ അച്ഛന്റെയും മകന്റെയും ഇരട്ട വേഷം ചെയ്യാൻ നിർദ്ദേശിച്ചത്. യഥാർത്ഥത്തിൽ, ആദ്യ നായകൻ ഇടവേളയിൽ മരിക്കുകയും പുതിയ നായകൻ കടന്നുവരുകയും ചെയ്യുകയായിരുന്നു. അതേ ദിവസം വൈകുന്നേരം, ആരാധന മുടങ്ങിയപ്പോൾ, നന്ദ സാമന്തയോട് കടി പതങ്ങിന്റെ ഒരു കഥ പറഞ്ഞു, അത് അയാൾക്ക് പെട്ടെന്ന് ഇഷ്ടപ്പെട്ടു, അതിനാൽ അടുത്ത ദമ്പതികൾക്കായി മണിക്കൂറുകൾക്കകം ആരാധനയുടെ രണ്ടാം പകുതി അവർ ആദ്യം തിരുത്തിയെഴുതി, പിന്നീട് കടി പതങ്ങിനെക്കുറിച്ച് ചർച്ച ചെയ്തു. മൂന്ന് മിനിറ്റും 30 സെക്കൻഡും ദൈർഘ്യമുള്ള "രൂപ് തേരാ മസ്താന" ഗാനരംഗം ഒറ്റ ടേക്കിൽ ചിത്രീകരിച്ചു. സമയപരിമിതി കൊണ്ടാണ് ഇത് ചെയ്തതെന്ന് ശർമിള ടാഗോർ വിശ്വസിക്കുന്നു. രാജേഷ് ഖന്നയുടെ അമ്മയായി അഭിനയിക്കാൻ ആഗ്രഹിക്കാത്തതിനാൽ വന്ദനയുടെ വേഷം ആശാ പരേഖിന് വാഗ്ദാനം ചെയ്തു. കതി പതംഗിൽ ഖന്നയുടെ പ്രണയിതാവായി പരേഖ് പ്രത്യക്ഷപ്പെട്ടു.
അവലംബം
വർഗ്ഗം:ഹിന്ദി ചലച്ചിത്രങ്ങൾ
സി.പി. അരവിന്ദാക്ഷൻ
മലയാളത്തിലെ നിരവധി ശാസ്ത്രരചനകളുടെ കർത്താവും അദ്ധ്യാപകനുമാണ് '''സി.പി. അരവിന്ദാക്ഷൻ'''. സംസ്ഥാന ശാസ്ത്ര സാങ്കേതിക പരിസ്ഥിതി കൗൺസിലിന്റെ 2013-ലെ ശാസ്ത്ര സാഹിത്യ പുരസ്‌കാരം നേടി.
ജീവിതരേഖ
തിരുവനന്തപുരത്തെ ഗവൺമെന്റ് വിമൻസ് കോളേജിലെ പ്രിൻസിപ്പലായി വിരമിച്ചു. കേരള ശാസ്ത്ര സാഹിത്യ പരിഷത്തുമായി ബന്ധപ്പെട്ട് ദീർഘകാലം പ്രവർത്തിച്ചു. കുട്ടികൾക്കുള്ള മികച്ച ശാസ്ത്രപുസ്തകത്തിനുള്ള 2013ലെ പുരസ്‌കാരത്തിനാണ് ഡോ. സി.പി. അരവിന്ദാക്ഷൻ അർഹനായി. 'മധുരം അതിമധുരം രസതന്ത്രം' എന്ന കൃതിയാണ് അവാർഡിന് അർഹനാക്കിയത്.
അവലംബം
വർഗ്ഗം:ശാസ്ത്രസാഹിത്യകാർ വർഗ്ഗം:ശാസ്ത്ര പ്രചാരകർ വർഗ്ഗം:ശാസ്ത്ര സാഹിത്യ പുരസ്‌കാരം ലഭിച്ചവർ വർഗ്ഗം:പത്തനംതിട്ട ജില്ലയിൽ ജനിച്ചവർ
ദി മഡോണ ഡെല്ല വല്ലിസെല്ല
1606 നും 1608 നും ഇടയിൽ പീറ്റർ പോൾ റൂബൻസ് വരച്ച ഓയിൽ-ഓൺ-സ്ലേറ്റ് പെയിന്റിംഗാണ് ദി മഡോണ ഡെല്ല വല്ലിസെല്ല. സാന്താ ക്രോസ് ഇൻ ഗെറുസലേമ്മേ പെയിന്റിംഗ് സൈക്കിൾ നഷ്ടപ്പെട്ടതിന് ശേഷം റോമിലെ അദ്ദേഹത്തിന്റെ രണ്ടാമത്തെ സ്ഥിരീകരിച്ച കമ്മീഷനാണിത്.
ചരിത്രം
റോമിലെ വല്ലിസെല്ലയിലെ സാന്താ മരിയ പള്ളിയുടെ ഉയർന്ന ബലിപീഠമായാണ് ഈ ചിത്രം നിർമ്മിച്ചത് (ചീസ ന്യൂവ അല്ലെങ്കിൽ "പുതിയ ചർച്ച് എന്നും അറിയപ്പെടുന്നു)." മഡോണ വല്ലിസെല്ലിയാന എന്നറിയപ്പെടുന്ന നിക്കോപ്പിയ [ഇത്] (വിജയം കൊണ്ടുവരുന്നവൻ) അല്ലെങ്കിൽ കിരിയോട്ടിസ്സ (സിംഹാസനസ്ഥനായ) തരത്തിലുള്ള ഒരു പുരാതന പ്രകൃത്യതീതമായ പ്രതിമയെയാണ് ഇതിന്റെ പേര് സൂചിപ്പിക്കുന്നത്. ആരാധിക്കുന്ന മാലാഖമാരുടെയും കെരൂബുകളുടെയും കേന്ദ്രീകൃത വൃത്തങ്ങളാൽ ചുറ്റപ്പെട്ട ഈ ചിത്രം റൂബൻസ് പുനർനിർമ്മിച്ചു. ഇതുകൂടാതെ മഡോണ ഡെല്ല വല്ലിസെല്ലയുടെ മുകളിൽ സ്ഥാപിച്ചിരിക്കുന്ന ഒരു ചെമ്പ് തകിടിൽ റൂബൻസ് മതാചാരപരമായ പ്രതിമയെ പ്രതിഫലിപ്പിക്കുന്ന ബേബി ജീസസ് ഗിവിങ് ബെനേഡിക്ഷൻ വരച്ചു. കപ്പികളുടെയും കയറുകളുടെയും ഒരു സംവിധാനം ഉപയോഗിച്ച് ചെമ്പ് തകിട് ഉയർത്താൻ സാധിക്കും. സെൻട്രൽ പാനലിൽ, ബറോക്ക് പെയിന്റിംഗിലെ ഒരു പൊതു വിഷയമായ ഫ്രെയിമുകളുടെ പരിധിയിൽ നിന്ന് സ്പേസ് വികസിക്കുന്നതായി തോന്നുന്നു.
അവലംബം
വർഗ്ഗം:മഡോണയുടെയും കുട്ടിയുടെയും ചിത്രങ്ങൾ
കിംഗ്സ് ക്രോസ് സെയ്ന്റ് പാൻക്രാസ് ട്യൂബ് സ്റ്റേഷൻ
ലണ്ടനിലുള്ള ഒരു ഭൂഗർഭ റയിൽവേ സ്റ്റേഷനാണ് കിംഗ്സ് ക്രോസ് സെയ്ന്റ് പാൻക്രാസ് ട്യൂബ് സ്റ്റേഷൻ. കിംഗസ് ക്രോസ് സ്റ്റേഷന്റെയും പാൻക്രാസ് സ്റ്റേഷന്റെയും പ്രധാന ലൈനുകളും ഈ സ്റ്റേഷൻ കൈകാര്യം ചെയ്യുന്നുണ്ട്. ലണ്ടനിലെ ഏറ്റവും വലിയ ഇന്റർചെയ്ഞ്ച് സ്റ്റേഷൻ കൂടിയാണിത്. മനോഹരമായി സജ്ജീകരിച്ച ടിക്കറ്റ് കൌണ്ടറുകളും, ഇരിപ്പിടങ്ങളും, മറ്റു അത്യാധുനിക സൌകര്യങ്ങളും ഈ സ്റ്റേഷന്റെ പ്രത്യേകതയാണ്.
അവലംബം
വർഗ്ഗം:ഇംഗ്ലണ്ടിലെ റെയിൽവേ സ്റ്റേഷനുകൾ
ചാർളി വള്ളി
ബഹുവർഷിയായ ഒരു നിത്യഹരിത കുറ്റിച്ചെടിയാണ് ചാർളി വള്ളി,. ഫ്ലോറിഡ ഉൾപ്പെടെ കരീബിയൻ തദ്ദേശവാസിയാണ്. ഇത് വീടിനുള്ളിൽ തൂക്കുകലത്തിലടക്കം വളർത്താം.
പുറത്തേക്കുള്ള കണ്ണികൾ
വർഗ്ഗം:കുറ്റിച്ചെടികൾ വർഗ്ഗം:അലങ്കാരസസ്യങ്ങൾ വർഗ്ഗം:അർട്ടിക്കേസീ
ശ്രീ ഗുരു ഗോവിന്ദ് സിംഗ് ട്രൈസെന്റനറി യൂണിവേഴ്സിറ്റി
ശ്രീ ഗുരു ഗോവിന്ദ് സിംഗ് ട്രൈസെന്റനറി യൂണിവേഴ്സിറ്റി, സാധാരണയായി എസ്ജിടി യൂണിവേഴ്സിറ്റി എന്നറിയപ്പെടുന്നു, ഇന്ത്യയിലെ ഹരിയാനയിലെ ഗുരുഗ്രാം ജില്ലയിലെ ബുധേരയിൽ സുൽത്താൻപൂർ നാഷണൽ പാർക്കിന് സമീപമാണ് സ്ഥിതി ചെയ്യുന്നത്.
ചരിത്രം
2013 -ൽ ഹരിയാന ഗവൺമെന്റ് ലെജിസ്ലേറ്റീവ് ആക്ടിലൂടെയാണ് സർവ്വകലാശാല (നേരത്തെ എസ്ജിടി ഗ്രൂപ്പ് ഓഫ് ഇൻസ്റ്റിറ്റ്യൂഷൻസ് എന്നറിയപ്പെട്ടിരുന്നത്) നിലവിൽ വന്നത്. ദഷ്‌മേഷ് എജ്യുക്കേഷണൽ ചാരിറ്റബിൾ ട്രസ്റ്റാണ് സർവകലാശാല നടത്തുന്നത്.
ഫാക്കൽറ്റികൾ
യൂണിവേഴ്സിറ്റി മെഡിക്കൽ, എഞ്ചിനീയറിംഗ്, മാനേജ്മെന്റ് സയൻസസ് ലെവൽ ബിരുദങ്ങൾ മുതൽ പിഎച്ച്.ഡി വരെയുള്ള കോഴ്സുകൾ വാഗ്ദാനം ചെയ്യുന്നു. ഇനിപ്പറയുന്നവയാണ് ഫാക്കൽറ്റികൾ:
പുറം കണ്ണികൾ
വർഗ്ഗം:Coordinates on Wikidata വർഗ്ഗം:ഹരിയാണയിലെ മെഡിക്കൽ കോളേജുകൾ
ലവ് ഇൻ കേരള
ഗണേശ് പിക്ചേഴ്സിന്റെ ബാനറിൽ കെ.പി. കൊട്ടാരക്കര നിർമിച്ച മലയാളചലച്ചിത്രമാണ് ലവ് ഇൻ കേരള. വിമലാറിലിസ് വിതരണം ചെയ്ത ഈ ചിത്രം 1968 ഓഗസ്റ്റ് 9-ന് കേരളത്തിൽ പ്രദർശനം തുടങ്ങി.
പുറത്തേക്കുള്ള കണ്ണികൾ
വർഗ്ഗം:കെ.പി. കൊട്ടാരക്കര തിരക്കഥ എഴുതിയ ചലച്ചിത്രങ്ങൾ വർഗ്ഗം:കെ.പി. കൊട്ടാരക്കര നിർമ്മിച്ച ചലച്ചിത്രങ്ങൾ വർഗ്ഗം:1968-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:പ്രേം നസീർ അഭിനയിച്ച മലയാളചലച്ചിത്രങ്ങൾ വർഗ്ഗം:ഷീല അഭിനയിച്ച മലയാളചലച്ചിത്രങ്ങൾ വർഗ്ഗം:ജെ. ശശികുമാർ സം‌വിധാനം ചെയ്ത ചലച്ചിത്രങ്ങൾ വർഗ്ഗം:ബാബുരാജ് സംഗീതം പകർന്ന ചലച്ചിത്രങ്ങൾ വർഗ്ഗം:ശ്രീകുമാരൻ തമ്പിയുടെ ഗാനങ്ങൾ വർഗ്ഗം:തമ്പി- ബാബുരാജ് ഗാനങ്ങൾ വർഗ്ഗം:പ്രേം നസീർ-ഷീല ജോഡി